CDF Pasaltha Upatnak Sang Bik Kan In Pek! – The Cherry Par\nCDF Pasaltha Upatnak Sang Bik Kan In Pek!\nTuchun kahdohnak ah CDF Mindat in minung pakhat nih Chinram le Chin miphun caah a nunnak a pek țhan. Salute Martyr! Aze maw ka thin. Nan phu kan in hlam hna lai CDF pasaltha hna.\nRam le Miphun Caah Bomb Lamhnak in Anunnak Apetu DMO- PDF Pasal Ruak thlahnak An tuah. Demosuh DMO PDF chungin ram.le miphun a vennak ah bomb aa lamhsual nak in anunnak aliam. Hi bantuk athihnak hi ralhrang he kahdoh nak an tuah dih ah pawngkam thianhhlimh nak an tuah lio ralhrang hmangmi bomb a lamh sual ruangah asi.\nJanuary 1 ah aalamh hi asi ii tuzing ah anunnak nih celh tilo in a liam hi asi.A ruak thlahnak cu sunglawi ngai in a hawi le PDF dang nih a tanglei hmanthlak bangin an tuahpiak.\nZapi Sin Nawlnaknak le Ralrin Ding Thawngthanhnak; Ralhrang hna nih hriamnam bochan in uknak chuh an kan timh caah mizapi zalonnak, nawlngeihnak le mahte uknak nawl a tanhtu hna nih nunnak thap in dothlennak kan tuah cuahmah. CDF-Hakha zong Hakha peng mizapi caah siseh, Kawlram pumpi caah siseh, hmailei tefa hna ca tiang in siseh, dinnak a kawlmi bu a si. Kan miphun le ram caah tih a nungmi ral paohpaoh dothlen ding le miphun le ram caah thiltha chuahpi ding in nunnak kan thap cang. Ram le miphun caah na ruahnak thinlung, na chawva le thazaang chuah ve ding in kan in sawm.\n1. Dotla lomi ralhrang cozah caah zungkai le riantuan siseh, chawva le thilri in bawmh siseh, phung ning loin pekmi lak ti bantuk hman lo ding. 2. Dotla lomi ralhrang cozah nih lemsoinak ah an hmanmi nawlngeihnak, chawva, tender le project pawl lak le tuan hman lo ding.\n3. Cozah zung hna cu mizapi ta a si nain ralhrang nih hriamnam hmang in an kan chuh i an duhning paoh in riantuannak ah an hman caah mizapi nih fuhpanh lo ding, license le a dangdang phung ning lo in tuah hman lo ding.\n4. Ralhrang ralkap nih chuah/tuahmi cawk/zuar asiloah hman lo ding.\n5. Dothlen lio caan ah upadi um lo bantukin duh paoh in mizapi hnahnawhnak chuahpitu thil tuah/cawk/zuar, inn le lo hmun samh/cawk/zuar, thingram le ramsa sawksam, ningcang loin a miak kawl, khuasak le midang cungah thil tha lo tuah, tukvelh, firtlei le aa dawhcah lomi thil tuah ti bantuk hman lo ding.\n6. CDF min hman riangmang in mizapi le khualtlawngmi hnahnawh le thil hal/chuh, ralkap uniform hruk, hriamtlaih, chawhvah, mah nawlngeihnak le chawva kawl ti bantuk hman lo ding.\n7. Dothlennak minung hna pumpak min cawi in siseh, dothlennak he pehtlaiin thil a cangmi pawl kongah tuanvo ngeitu theihpinak tel loin siseh, chimrel, catial le langhter ti bantuk hman lo ding. A cunglei mizapi sin nawlnak he pehtlaiin nawl ngai lomi cungah thil pakhatkhat a can ahcun ralrin pek cia a si tiah ruah a si lai. Chinland Defense Force – Hakha\n← Ni fa zeidah kan ei lai ti lungrethei in kan um lio ah kan inn a kangh cu lungfak ko!\nVutcam ah a cang ti thawng van theih cu zaang a zuun tuk lawm mam ee! →


A poi bak ko. Covid-19 phunlam buar mi cu a buar lo tiin an luat ter cang ko\nMah bantuk thil ruangah pei Dr. Sa Sa nih UN Assembly tiang a phan pi mi kha a si. Dr. Sa Sa nih facebook ah justice tiah a au pi lengmang mi kha a si. Tu cu fiangtein Dr. Sa Sa chim ning bantuk in kawl pawl nih an tuah lengmang cang ko hi\nSaya David Lah cu Covid-19 zulh ding an ser mi na buar an ti, an tlaih, thawnginn ah an chia. Natein amah Say David Lah nak in covid-19 zulh ding mi a buar deu mi Yangon Chief minister cu an luat ter ko.\nYangon Region Chief minister U Phiu Min Thein cu a rian in ngawlter ding tiah complaint an tuah mi cu zahan ni 18 zinglei ah khan Region Hluttaw emergency session ah cei a si. U phiu Min Thein phunlam a buar tiah hlethlainak report tuah a si hnuah vote lak a si\nSual an phawtnak vialte hna cu Yangon ah khuathar sernak kong ah, school bus cawknak kongah Hlutaw (parliament) a thei ter lo ti le, Covid-19 phunlam zulh lo in puai a tuah ti mi hna a si. Mah bantuk in sual an phawtnak hi kochun Township Constituent No. 1 in kuzale U Tin Wina le mi 32 nih minthutnak an tuah i hluttaw speaker sin ah an ap.\nU Phiu Min Thein kong hlethlainak a tuahtu pawl nih report an peknak ah cun mah bantuk in sual an phawt mi hi a dik lo mi lawngte a si tiah an chim hnuah vote lak a si i, Minung 117 lakah 102 an um i, Mi 25 nih a sual, phunlam a buar tiah an dirpi lio ah mi 77 nih phunlam a buar lo, tuah sual mi zeihman a ngei lo tiah an dirpi caah Yangon Chief Minister cu sual an phawtnak in a luat cang. Credit: 7 Day News Journal, 18.6.2020.\nBe the first to comment on "A poi bak ko. Covid-19 phunlam buar mi cu a buar lo tiin an luat ter cang ko"


Victor Kheng Sang: CHIN timi cafang lungli hi C in thok i N in adongmi biafang pali komh in kan Chinram le Chin miphun kong biazai ka thiam tawk te ka vun țawn ve. – Chin World News Evening\nJanuary 13, 2020 January 13, 2020 Salai Van Chin News\nCHIN timi cafang lungli hi C in thok i N in adongmi biafang pali komh in kan Chinram le Chin miphun kong biazai ka thiam tawk te ka vun țawn ve. Biazai phaan thiam pawl nihcun tuanbia pakhat khi biazai tawite in țial khawh asi. Ka palhnak um cun ka theih piak hram uh tiah kan nawl hna.\nChinram kan inn, Chinram kan thlaan. Chan le ti luan an ti bang in Chukcho kan luan chan asau cun Chim cawk loin tuanbia kan phuan. Cheu nih Pathian bia zong an phuan. Cheu nih an nun pi i an lian. Cheu nih an phuan nain an luan. Cheu nih ahman mi zong an phuan. Cheu nih an zuun an zumh lo man\nCa rel loin, ca țial kan hman. Chan zong kan phan, burbuk phen in. Cheh hmang mi nun mi kheng phurh in Cawmnak kawl hman aa ziak mi nun Chiat chuah pi in Van Bawi Pathian Chanh chuah mi nun zei rel loin Chinram miphun kan lung khon cun Chuk lei hoih in rilh ding kan tuan\nChan chia kan phan sonh tarh in nun. Chim rih kan hman peng rih ahcun Ceih phai ding men atlau miphun. Chinram miphun tel ve ding cun Caan um lio hin ruah caan na phan. Caan hi na rian si na theih cun Chim hau loin a kai na man Cun pei miphun cu an run ven\nChim lawng kan rian buu kan i țhen. Chim ding ral lian hmanh hmu loin Cheih phai lawng hman, hmurka lawng lian Chimnak ahcun sahrang tlai phun. Certual phanh cun cawl lo hrangngawn Chin-poh ti zawn lu rak i khun. Chim lo tu in țuan caan kan phan Cuanh len loin fuh caan kan phan Cațial loin chimh chin bia in Chinram miphun tah peng nih hin Ci le kor man lingtalet in Chan kan nok nawn kan i țem țawn\nCi hmit ral lian doh ding ahcun Cikor lo cun mei a laan tawn. Chan zeizat lan kan vulei caan Chim chung ahcun anung miphun. Ceu Chin miphun tluang za cul in Chin mi si man zungzal kan rian Chin mi nih hin kan i theih cun Chinram miphun zungzal ahmun Chinram kan inn Chinram kan thlaan. Credit: Victor Kheng Sang\nKhah! Esther Dawt Chin Sung A Pu Biachim Cu A Faak Taktak Cang Hih Ruah Taktak A Hau Cang “Ka Tunu Esther Lawng Ka Bawmhmi Si Lo”


Breaking News: Hakha Ah Fa Pali A Ngei Mi Hringtu Nu Pakhat Hri-Awk In A Nunnak A Liam – Chin 11 News\nBreaking News: Hakha Ah Fa Pali A Ngei Mi Hringtu Nu Pakhat Hri-Awk In A Nunnak A Liam\nNgaih a chia khun ko, a pasal le a fale pali kong ruah ah hin cun celh ding cu a si ve hrim lo. Hakha khuapi chung, dawr hlun ah a um mi Daw Hniang Chin Par cu March 2, zanlei suimilam 5 le cheu hrawng ah kha an ummnak inn chung ah hri-awk nak in a nunnak a liam tiah theih a si.\nHi kong he pehtlai in a pute nih a chim mi cu “zeiruang ahdah hri-awk in a thih ti hi kan ruah tik ah a ruang zong kan theih khawh mi a um lo, chungkhar ah hmurka tha tein kan i chawn ko hna pawngkam le hawikom he i remlo nak zong a ngei mi a si lo.\nHri-awk nakin a nunnak a liam hlan ah hin keimah he zong tha tein kan i chawnbia ko. Chikhat lungchuak mi ruang ah a si ko” tiah zong a chim mi a si. Hi a thi mi nu hi fa pali a ngei mi a si i a vapa hi mawtaw a mong lio mi a si tiah zong theih a si. “Fa pali a ngei cang mi a si i upa bik hi taangkua a kai lio, a changtu hi taang nga a kai lio, pathum nak hi taang thum a kai lio i a hniang bik hi mucu a kai lio mi a si. Cun a vapa hi mawtaw mong a si” tiah zong a pute nih cun a chim hi a si.\nHniang Chin Par ruak hi Hakha siizung ah an chek dih hnu ah nizan March 3, suimilam 2 le cheu ah khan ruakvui a si. Kan hnu kum chung ah khan cun Hakha chung ah hin hri-awk in a thi mi zong ah rak tam ngai nain tukum chung ah cun a voikhat nak a si.


Pakistan Minung Tthenkhat Twitter Le Facebook Account Kharpiak An Si – Chin World News Evening\nPakistan Minung Tthenkhat Twitter Le Facebook Account Kharpiak An Si\nAugust 20, 2019 August 20, 2019 Salai Van World News\nPakistan Minung Tthenkhat Twitter Le Facebook Account Kharpiak An Si: Pakistan ralkap biachimtu Maj. Gen. Asif Ghafoor nih cun nizan Pathianni ah khan Pakistan minung tthenkhat an Twitter le Facebook account cu Kashmir buai bainak konglam an post ruangah kharpiak an si,’tiah a chim. Hi ti an Facebook le Twitter kharpiak an sinak ruang cu regional headquarters-ah India minung rianttuantu an um ruangah a si,”tiah a chim fawn.\nNizan ah khan minung pali Twitter account cu India security agency hna nawlnak in kharpiak an sinak cu India official-lei nih thanhnak an tuah ve. A luancia zerh ah khan Pakistan mipi nih an hman mi Twitter account kharpiak an sinak kong cu an chim fawn.\nAsif Ghafoor nih cun Twitter-ah “Pakistan mipi nih social media dang dangah Jammu & Kashmir an support-nak an langhtermi cu India nih a duh lo tuk ruangah atu bantukin mi tthenkhat Twitter le Facebook account kharpiak an si,” tiin, hi konglam vialte hi social media hruaitu hna sinah phakpi a si cang,”tiah a chim.\nLaimi nih zeibantuk lungput dah kan herh? timi hi van rel chih: Minung poh hi thinlung nih a uk dihmi lawngte kan si. Ahohmanh thinlung leng in a cawlcaang khomi kan um lo. Ka ruah lo piin bia ka chim timi zong khi a dih lo. Cucaah minung kan nunnak ah thinlung hi a biapi tuk mi a si. Thinlung ruahnak tel loin biachim cawlcangh khawh a si lo. Abik in laimi cu miphun hme, mi tlawmte, ram sifaak kan si caah a lam kip in thancho kan herh. Cucaah kan ram thanchonak dingah a pakhatnak kan herhmi cu thinlung put tha ngeih kan herh. Cucu atu lio laimi nih kan haal bikmi a si. Tulio Laimi nih kan herhmi lungput hna cu,\n1.khat le khat i cawisan kan herh: Miphun dang kan zoh hna tikah anmah le anmah an i cawi sang dih hna. Tedim, Matu,Falam kan zoh hna tikah anmah miphun leng in miphun dang an cawisang bal lo. Rian tha tuan awk aum zongah anmah miphun an i phuihlam hna, hnaakkar tenh nun an ngei. Kannih laimi Hakha le Thantlang cu kan si lo, kanmah le kanmah kan i rem lo, kan i er hna. Mi tuahmi poh a tha dih in kan hmuh, kanmah tuahmi poh a chia in kan ruah.\nMilo ding zong thangthat le cawisan kan i tim lo. Cucaah nihinni tiang laimi mi hawi kan tluh lonak a si. Biaknak lei zong in i cawisaang hna u sih, fimnak lei zongin i cawisaang hna u sih, rumnak lei zong in i cawisaang hna u sih, miphun dang zei an si cio lo. Kanmah le kanmah kan i hman ve a herh. I kal taak hlah u sih, i dawmhtlai hna u sih law, kan ram caah dir hna u sih.\n2. kan lai mino pawl sersiam an hau: Tutan kan tuahmi idol zoh tikah kan fanau le laksawng an tinco mi a tlawm tuk. Zeicatiah u le nau hna nih siaherhnak kan ngeih cio hna lo caah a si. Ram chung ram leng laimi hi zat um ko bu ah kawlram phaisa ting 10 hna lawng kan pekmi hna hi cu a poi ngai tiah ka ruah. Hmailei caan cun kan kut samh deuh kan hau. Mi a lo dingmi kan mino pawl hi duhsaknak he sersiam le bawmh i zuam hna u sih. Football a thiammi an si cun cu pa cu thazaang pe u sih,hlasak thiammi si cun hlaphel hna chuah piak hna u sih. Cuti kan tuah si cun kan mino pawl an thangcho lai i kan ram cu chim hau lo a thangcho colh ko lai\n3. kan laimi phun chungah thleidannak hloh kan herh: Mirum deuh poh zohcho, sifaak poh zohchuk kan hmang tuk rih. Nikum Hakha ka tlung dawr ah thil cawk ka duh i dawr chung ka lut thilman ka hal hna an bia key a saang tuk, mi zeiah an rel lo. Ka muisam an ka zoh tikah phaisa ngei lo mi ka si an ka theih caah a si. Cu bantuk cu kan miphun lakah a um rih. Zuamnak pakhatkhat tuah caan zongah mirum sifaak thleidannak a um rih.\nMirum chimmi poh a hman dih a tha dih, mi sifaak chimmi poh a palh ah kan chiah dih. Meeting an tuah mirum bia in biachahnak tuah a si. Sifaak pa kaa a cip. Sifaak pa cu meeting a kai ve nain a pum lawng a thu, mi bia a ngaitu ah a cang. Cucaah kan laimi chungah thleidannak tiva a lungmi hi pumpaak cio nih doh kan herh. Cozah nih an ti kho lo tal ah khrihfabu lei nih biatak in kan i cawnpiak a hau. Laimi thanchonak a ka dawntu hi kan sil le kan lam an si lo, kan inn le kan lo zong an si lo, kan thinlung put a si deuh.\nUS Chinmi Sining Ruah Ah Lung A Fak, Pathian Sin Thlacam Dah Ti Lo Zeihmanh Tuah Khawh Mi Kan Ngei Ti Lo\nSalai Lungthli Tum A Bia Cu A Celh Te Celh Ding Si Lo Hih A Hman Taktak Fawn A Ruh Tum Hlah, A Hang Na Hap Lai


Myanmar palik an mualpho cik cek, mah bantuk palik sakhan ah a tlung mi cu thil mak tuk a si\nMah bantuk thil ningzat tuk mi palik sakhan ah a tlung mi cu palik pawl sangtlai lo ruangah a si. Mah bantuk rian ttuantu pawl hna hi dantat ding an si, an rian thatein an ttuan lo. Palik sakhan ah an chia mi meithal le mobile fir cu thil mak a si ve\nMeiktila palik sankhan ah meithal tampi le phone cu fir a si. Meiktila Myoma palik nih camp chungah an chia mi meithal le phone hna du fir an si tiin palik pakhat nih a chim. June 9, suimilam zinglei 2:00-5:00 am hrawngah Sergeant Kyanng Myat Zaw nih meitha chianak ah meithal a chia mi hna cu a fir, a um ti lo tiah thawngthei a si.\nMah lawng si loin amah phone le corporal le lance corporal phone hna cu fir a si, zeitindah an fir khawh, mah bantuk palik sakhan ah mifir nih an lut ngam lai maw? bia halding tampi a um. Mah bantuk palik sakhan ah thil fir cu an mah palik chungah an si lo ah cun lenglei in thil fir in palik sakhan ah va kal cu ngam din a si lo. Source-One News. Credit-Thengephesizopost\nBe the first to comment on "Myanmar palik an mualpho cik cek, mah bantuk palik sakhan ah a tlung mi cu thil mak tuk a si"


Breaking News:Hakha ah Coronavirus hmuh asi’GTI sianginn ah chiah minu sin in. – Onlinenungak\nBreaking News:Hakha ah Coronavirus hmuh asi’GTI sianginn ah chiah minu sin in.\n2020 November 12 ah Yangon in a rak tlung mi nu cu Hakha GTI sianginn ah Facility Quarantine chiah a si i, Gene Xpert in zawtnak chek a si tik ah, COVID-19 positive a si. Atu hi Gaingyin sii-inn ah an chiah, tiah kan theih Hakha Times Daily Newspaper thawngzam sin in ka lak chin mi asi.\nElection cu tluang te in kan dih cang i NLD nih 100%94 in teinak ahmuh i cozah nak zong tha te in an ser cang lai. NLD adohkalh tu party pawlnih hnanhawh nak le buainak chuak seh ti an duh tuk na in zeitihmanh in an sualnak le an palh nak tlaih le hmuh khawh asi lo pin ah USDP bochan mi upa cheukhat hna le Ralkap bawilian pawl cheukhat zong nih an hnatlak pi hna loh.cu caah buainak chuakseh ti aduh mi vialte llungfak ngai in nan duh zong duh lo zong ah um ahau ko cang.\nCu ca ah tutan thim nak ah NLD nih atei mi cung ah lungfah ding aum loh.Dai te tu khan na rian te kha tuan ko cang.\nNLD party nih cun eihmuar nak le diklo bu in riantuan hi adoh bik mi asi bantuk in kum5 chung ah mitampi an rian in phuah le tazacuai asi.\nTukum kum 5 chung kar hlan nak zong ah MP pawl ralrin tak tak ahau lai.na ruah ning in asi kho lo mi na ton te ko lai.alak ka in Ballpen pakhat le catlap te hmanh lak le fir khawh asi lai loh.\nCu caah nanmah le nan umnak hmun i MP cio kha tha te in an riantuan mi zoh in lairel peng asi te ko lai.ahlan kan in cu e kha e ti cu aherh rih loh Atang i ka thil mi ca hi NLD party Chairman Daw Suh nih avan chuah mi asi.စည်းကမ်းangei lo mi ca ah cun tih anung ko hmanthlak hi ka tar sawh mi asi.


John Fready Le Jacob R. Thang An i Phomh Ning Cu A Mak Lawlaw – Chin 11 News\nJohn Fready Le Jacob R. Thang An i Phomh Ning Cu A Mak Lawlaw\nPosted By: victor victor May 13, 2020\nJacob R Thang. Comment nak chung i bia a ka halnak le a catial mi, Original te seh.\nMinung hi kan thih hnu ah cun lih I chim ter zongah lih chim Kan si ko hnga, zeicahtiah, ka chim tung lo titu ding Kan thih hnu cun a dih ko.\nSihmanhsehlaw, Kan nun ko lio ah Lih I chim ter te hna,\nBia si lo le bia si lo in mual phoh I timh te hna, Mah duh paoh in bia chap le bia hlei i thlaih te hna hi, zeitin dah a lung a fim ko mi le Minung ah ruah ve komi hna nih mi hrut bantuk in zapi hmai ah an ngamh tawn hnga i an lim haang an I zorter duh ko hnga Aw, tihi nan ruat bal cio maw?\nJacob R Thang nih bia a ka halnak khi tha tein rak zoh cio u law,\nJehovah cu Jesuh a si maw? ti le, Jehovah cu Jesuh a si ko, ti phun nan hmu el hna maw?\nCafang fangkhat te zong a um lomi le Kan chim bak lomi in, bia hram a domh riang mang i, ka hmanthlak hna tar in Ca a rak thlah than ngam ko😂\nComment nak i Original le a hnu i a rak Post than mi khi tha tein rak zoh cio tuah uh.\nJohn Fready Van kai hnu nun ah Trinity a hohmanh an buai lo. Pathian lairel ning asi ko lai. Pathian siining le zungzal vancung khua siining hi hngalh khawh le fiang khawh asi lo. Trinity nih an buaipi lo mi lawng te asi.\nDoctrine hi van kai nak ah Trinity nih an ruat lo.\nNa halmi hi Khamhnak he aa pehtlaimi an um lo. Na biahal mihi Trinity cun in let usih law a phi tampi a chuak tak ko lai. Mah ba tuk issue kha Trinity doctrine ah aum lo.\nTheology in Bia kan hal ve lai…..Vankainak cu asi lo nain nan zumhnak theih ka theih duhmi aum.\n1. Jesuh cu Sining pahnih (God-Man) a ngei nan ti i kan ti ve. A hman.\n2. Jesuh Vulei a rat hlan (A hram thok tein) ah teh Sining pahnih (God-Man) a rak ngei cang maw?\n3. Jesuh vulei cung aum lio lawngah dah sining pahnih a ngeih?\n4. A thawhthan hnu le atu (zungzal) ah teh Sining Pahnih (God-Man) a ngei ti maw?\nHihi Oneness Theology in ka let kho law ka duh. Oneness cu kan doctrine aa khat viar na ti caah..zeitindah Oneness nih nan zumh ning asi. Oneness nan Pastor Pahnih ka hal cang le an answer cu ka record ko. Nangteh zeitin. Oneness cu zumhnak pakhat na ti le…van ka chim ve law record ah kan tuah lai…..\nA tang lei hmanthlak hi, a hnu i a rak thlah mi.\nMah tluk aa khat lomi bia halnak , cafang zei maw zat remh than hnu ah, bia lehnak khi a ka ngeih ter khawh.?\nKei hi, a mi ttih zah lomi phun le zei i a rel lomi phun si dawh ka si ko rua. CREDIT: JOHN FREADY


Breaking News – Trump bia chim mi cu US lawng si lo, vawlei cung ramkip hruaitu an lung a tuaiter cang\nRai zawtnak karlakah tha tein ni fatin rian ttuan kho loin le i pum ngam lo kan um lio ah le Khrifah pawl caah sunglawi tuk mi Jesuh chuahni kan phan than cang lai. KHRIFA caah mah bantuk Christmas hmang kho loin um cu thawngchia ngai a si\nVawlei cung ramkip nih Covid ruangah heh tiah kan buai lio ah US, vawlei cungah ram thawngbik le ropui bik zong 2020 election ruangah tu tiang heh tiah an buai cuamah lio a si.\nRepublican le Democrat zong tha teiin ih kho loin heh tiah white house ah um/nawlhngei ding in lam an kawl cuamah lio a si ve\nMainstream Media pawl nih thawngpang/news kongah biased/thleidang tuk in an kalpi caah Chinpage nih source caah ka hmang tawn mi cu Theepochtimes, NTD, OAN le RSBN hna hi a si tawn. Aruang cu mah Media hna hi cu thil a si ning tein a chim mi an si caah si\nTrump nih a rau hlan a thawngpang ropui tuk mi thei cawlh a si cang lai tiah a phuan mi nih mi tampi lungthin ah ruahnak tampi a ngei ter hna.\nA ruang cu 2020 election cu a buai tuk caah zeibantuk thawnpang dah a si lai ti hi mah le mah lungthin ah bia halnak an tuah cuamah lio a si\nZeibantuk thawngpang dah a si lai tiah mi tampi nih theih an duh ngai. Trump nih a post hnuah mi tampi nih Trump an dirpi ning an vun chim thluamah i mi tampi nih heh tiah an soisel than\nTu tiang Trump nih conceded/ ka sung cang tiah cohlan nak a tuah duh lonak ruang hi zeidah a si lai ti hi mi tampi nih theih an duh ngai mi a si.\nSwings state 6 ah Trump legal team pawl lawsuit cu hlawn piak an si than lengmang caah Trump cungah Court nih thil a tuah ning zoh in mi tampi nih heh tiah circuit court le state court hna cu an soisel. Trump nih mah bantuk in thawngthanhnak a tuah ruangah US mipi tampi cu an lau ngai. Source-Theepochtimes, NTD\nBe the first to comment on "Breaking News – Trump bia chim mi cu US lawng si lo, vawlei cung ramkip hruaitu an lung a tuaiter cang"


Mi Hmai Ah A Ningzak Seh A Mual Phoseh An In Ti Lio Can Ah - The Chin Celebrities\nMinthang singer Naomi Par Tha Sung cu kan thei dih cang bantuk in kan Chin/ Lai mi chungah pathian thangthatnak hlasa thiam lei in kan I bochan taktak mi le kan uar taktak mi Gosple hlasa thiam minthang pakhat a si.\nMah tluk in kan chin/ Laimi chungah Gosple hlasa thiam thiam lei in kan uar taktak mi le thazaang zong kan pek taktak mi Gosple singer Naomi Par Tha Sung nih tutan a hmuh ning a van lang ter mi cu a tha kho taktak.\nBy- Naomi Par Tha Sung: Mi hmai ah A ningzak seh a mual phoseh an in ti lio can ah khin nang na caah cun thluachuah lian ngan pi a rak si ee. Nai thim theng lo mi a rimchia tak tak mi le a thu theng ngaimi thil hna , na ton tik ah cucu na ca hrangah non vulei tha a rak si, tiah a langter.\nCadang rel chap duh mi caah: Ni 4 chung a tlau mi pu ceu hlei thang ngandam tein an hmuh than cang. Thantlang Peng Thlualam ram ah thing-ah putnak in 2020 October 24 ah a tlau mi Pu Ceu Hlei Thang (kum 33 a si) cu October 28 ah ngandamte le himbawm tein an hmuh thang cang, tiah October 29 ah kan theih.


Sung Tin Par Nih Kawl Hla Thar Aa Chuah\nSung Tin Par Nih Kawl Hla Thar Aa Chuah\tFriday, 14 December 2012 10:53\tRobert Cung\tKawlram hlasak thiam minthang Lainu Sung Tin Par nih Kawl hla in hlaphel thar "A Tit" (a thar tinak) aa chuah. A hlaphel thar media sin theihternak cu Dec. 12, 2012—Park Royal hotel, Yangon ah an tuah. Hi a hlaphel hi a chuahpiaktu cu Forever Blossom (MRTV 4) an si. December 22 ah CD in an zuar lai. VCD le DVD tu cu 2013 kum ah chuah le zuar a si te lai. A hla zuarnak tuanvo a latu ding cu The Sun Music Production an si lai i phel khat ah K 2000 kan zuar lai an ti.\nAn hlaphel hi Kawlram ah a um bal rih lomi Gold Disc timi in an tuah. Gold Disc in tuahnak hi Kawlram ah a um rih lo caah Bangkok ah an tuah. Gold Disc hi Disc dang nakin a quality a tha deuh ngai ti a si.\nAtu hrawng Kawlram cu hlaphel asiah Video a siah a chuah le cangka phungning loin an tlen (copy) ciammam i a chuahtu nih an zuar hlan ah lam kam ah man fawi taktak in cawk ding khat tung a um lengmang. Cucaah, a chuahtu pawl hi an sungh lengmang caah hlachuah hi an i harh ngai, an tih, an zenh cio. Sung Tin Par zong hi hlaphel thar aa chuah lonak kum 7 a si cang. " Ka hawikom (Laimi deuh) nih hla an phuahmi tete kha sa law i chuah kho tiin tha an ka pek tawn, cuti ka hawile thapeknak le bawmhnak thawngin atu hlaphel kan ser khawh hi a si i, a hlei in a ka chuahpiaktu Forever Blossom cungah kaa lawm hringhran tiah" a hlaphel introduce tuahnak ah Sungtin nih a chim. A hla tialtu hi panga an si i Laimi pathum an i tel.\nAtu bantukin mirum le mithiam tampi nih hlaphel an i chuah ngam lo lio, an i chuah khawh lo lioah, kan Lainu pakhat nih raltha ngai in hlaphel thar a chuah khawhmi hi lawmhpi a um ngaingai. A hlan ah cun, Kawl nih hin Par ti hi an chim kho lo i Paa asiloah Paal tiphun in a aw an chuah. Sung Tin Par thawng in 'Par" tiah an chuah khawh. Cucaah, Sung Tin Par thawngin Laimi kan Par kho cang. Attach file in a hlaphel phaw ka von thil chih.\nKocik Cortoon hi rak zoh than cio ding in kan rak tar. Rel Chap Hna\tWe have 1656 guests online\tLaica Kong


R.I.P. Tikir khuami Pu Lian Nuai ( Biak Mawng Pa) Kum 71 nih ruah lo piin mual a kan liam taak – Chin World News Evening\nNgaihchiatnak thawng- Tikir khuami, Hakha khuasa Pu Lian Nuai ( Biak Mawng Pa) Kum 71 nih tuni October 22, 2020 zinglei suimilam 1: 45 Am tluk ah mual a kan liam tak tiah thawng kan theih.\nHi kong he pehtlai in Hakha ummi pakhat nih, “Tikir Khuami Hakha um Pu Lian Nuai ( Biak Mawng Pa) Kum 71 nih October 22,2020( Nilini) zinglei Suimilam 1:45 am ah mual a kan liam tak. Kan Pa Biak Mawng Pa hi Mi nun nem, miṭha kan i bochan ngaimi a si. A thih ning hi Cuap lei zawtnak in sau ngai te a kuah hnu ah a tubantuk in a kan liam taak hi a si,” tia a chim.\nPu Lian Nuai ( Biak Mawng Pa) hi a dam lioah, mifel, minunnem le miṭha bochan ngaingaimi kan pakhat a si. A tu bantukin ruah lo piin mual a kan liam taak cu kan ngaihchia tuk hringhran. Amah hi cuap lei zawtnak in sau ngai te a kuah cangmi a si.\nPu Lian Nuai ( Biak Mawng Pa) a thihning cu hitihin a si. Amah hi Cuap lei zawtnak in caan saupi a rak kuah cangmi (zaw) a si i, cuticun a rak ummi a si. Caan a thlopbul hnuah, tuzing ah atu bantukin mual a kan liam taak hi a si. Tantakmi chungkhar Bawipa nih an ngaihchiatnak mitthli hnawh piak hram ko hna seh.\nNote: Media dang nih kan ca, nan kan copy piaknak hnga lo kan in theihter duh hna.


Myo Naing Meithal In An Kap - News and Media\nPyu Saw Htee hruaitu lu bik cu tu zanlei ah khan an meithal in an kah tiah thei a si. Mithmutu pakhat nih Mizzima cu Myo Naing cu Pyu Saw Htee hruaitu lubik a si tiah a chim. Amah cu tu zanlei ah khan Bo Tay Road in Bo Tay Road, Rangoon Region ah meithal in an kah tiah a sim. Myo Naing cu thi le nun karlak ah a um. Rel chap – Hakha lei Phorhmi Ar 450 Hakha-Monywa kar ah Mibu nih an Chuh Dih Hna.\nHakha lei ah an rak phorhmi ar 450 cu nihin zaanlei sml. 5:00 hrawng ah khan Hakha le Monywa karlak Nagamok Tlang zawn ah minung 100 hrawng a simi mibu nih an chuh dih hna, tiah ar chuh a tongmi Hakha khuasa chung khar hna sin in thawng kan theih. Nihin October 13 ah Monywa in ar a phor i Hakha ah a rak tlungmi motor cu Nagamok Tlang ah a rawk i, cuka hmun ah cun mibu nih.\nAn ar vialte hramhram in an chuh dih hna hi a si. Ar chuh a tongmi chungkhar pakhat nih, “Monyaw in kan rak i thawh i Nagamok Tlang ah kan motor cu a rawk. Motor mongtu kan chiah ta i, a neih biknak hmun ah motor hlan ding in kan kee in kan va kal. Motor kan hlan khawh i kan rak kir ah cun kan ar bawm le kan ar cu minung 100 tluk nih an rak tthial dih cang,” tiah The Chin Journal ah a chim.\nAr tlawmpal lawng i lak ding in le ar bawm tal chiah ta ding in an nawl len hna nain an duh lo pin ah an tlerh khawn hna. Kan nawl len hna. Ar thlampal hi cu i lak ko u law kan chiahtak ko uh kan ti hna zong ah an duh lo. Cun, ar hi i lak uh law arbawm tu hi kan chiahtak ko uh kan ti hna zong ah an duh hlei lo. Ar he arbawm he an cawi dih i lamthlang lei ah an kalpi thluahmah ko.\nNa kan pek lo cun nan nun him lai lo zong a kan ti,” tiah a chim chap. Ar an lakpiakmi hna hi 450 tluk a si i, ar paruk lawng an chiahpiak ta hna. Ar a chuttu mibu lak ah hin nu pawl zong an i tel. Ar a chuttu hna minung 100 hrawng hi hriamnam le meithal zong an i ken lo i khuami sawhsawh zong an si kho, tiah an ruahdamh. Nagamok Tlang hrawng hrang hi atu bantuk in firtlai le mithah tibantuk a rak um pah lengmangnak hmun a si.


Zei Ruang Ah Dah Aung La Nsang Nih Teinnak A Hmuh Tawn – ZINGHMUH NEWS\nZei Ruang Ah Dah Aung La Nsang Nih Teinnak A Hmuh Tawn\nKan theih cio bantuk in One Championship nih tuah mi Mix Martial Art ah Champion taisawm pahnih bak a co tu Kachin kan unau pa Aung La Nsang hi MMA aa rak tthuat ka hrawngah khan cun sunghnak te te zong a rak hmu pah ko nain kum 2017 hnu khan cun sunghnak si loin teinak tu a hun hmu deuh cang.\nA si nain a luan ciami kum 2017 January thla ni 14 lio ah khan Vitaly Bigdash nih faak tak tak in a rak tei nain kum 2017 tthiam June ni 30 bak ah a mah Aung La Nsang nih a singkhaw tthan bantuk in an i tthuat tthan tik ah a tei tthan ve. Cu hnu kum 2017 hnu cun tuni caan tiang i MMA aa tthuatnak ah voikhat te hmanh a sung bal ti lo, cun teinak a hmuh tik zongah hin Japan pa ken Hasegawa he a voikhat nak an rak i tthuat lio ti dah lo cu fawi tuk in a tei tawn hna.\nTutan ah ttial ka duhmi cu zei ruangah dah Aung La Nsang nih mah tluk pehzul in hin teinak a hmuh tawn timi hi si, vawlei cung ah pathian dang dang a bia tu minung le miphun tampi an um lengluang ko hna i mah lak ah cun kan nih Khrihfa (Christian) lawng lawng hi a nung tak tak mi Pathian bia tu kan si.\nTuzing facebook ka vun kau bak ah Aung La Nsang nih a mah facebook timeline cungah ca a thlahmi te pakhat ka hmuh i mah nih cun ka nunnak ah rian a vun ttuan ngai. Aung La Nsang nih a ttialmi cu ka nunnak i a sang bikmi le a ngan bikmi test nak ka tuah lai ah Pathian sin ah lawmh nak chim hi ka duh tuk timi te khi si.\nA mah nih cun ‘the moment before the biggest test of my life, I like to kneel and give thank’ tiah a ttial i mah tang te ah cun kan Bible chung Psalm 23:4 nak te kha ‘though I walk in the valley of the shadow of death, I fear no evil because He is with me’ tiah mirang ca bak te cun a ttial chih fawn.\nAung La Nsang nih teinak a hmuhmi hi a biakmi le kan biak ciomi, a nungmi kan Pathian bawmhnak thawngin a si bak ve ko timi hi al khawh hrim si lo. Aung La Nsang tuanbia kan zoh kan rel tik zong ah a nih hi a nungmi Pathian a ttihzah tu le aa bochan tu bak a si timi hi fiangtuk in a langh caah zei ruangah dah teinak a hmuh tawn tiah cun a mah aa zuamnak cungah Pathian nih teinak thluachuah a pek timi hi fiang tein chim khawh si.\nCELEBRITY, HOME April 14, 2019 April 14, 2019 by David


NAN RUAT CIO MAW? CHINCHIN VAPA LE PU DAVID NGAISAK NUPI HI… – The Chinlung Post\nNAN RUAT CIO MAW? CHINCHIN VAPA LE PU DAVID NGAISAK NUPI HI…\nSeptember 5, 2020 admin Knowledge 0\nChinmi nih CNLD kan ttanh kan timi hna hi Kawl an rak i tal sual hnga maw Eih, hawi le hna tuni ihkhun tang hmun ka phiah lio i, khua ka ruahpah mi cu?Chinmi nih Kawl ngian e, cu e, kha e, kan ti langmang hna. Asinain NLD ah Aung San Suh kyi kawl a si nain amah bantuk thil ti khomi Chinmi bak Henry Van Thio a um ve ko.\nCNLD ah MP ai cuh mi ChinChin Pek Thang a um kan ti nain an pa Kawl asi ve. Khika lei ah khin MP ai cuh ve mi Pu David Ngaisak a um ve nain an nu kawl a si ve hoi cuh. Hihi na ruat ve bal maw? Ti cawh bak lomi kan Chinmi MP ai cuh dingmi hi kan um hringhran lo maw si hnga? asi lo ah Kawl i cawh loin thil kan ti khawh lo bia dah asi hnga?\nTahchunhnak ah CNLD ChinChin Pek Thang le Ngaihsak nih teinak hmu hna sehlaw, Chinmi vialte cu Kawl kut tang thotho ah a ummi ah, kan i chuah thotho ko lai cu te Salai. Hika lei ah Pu No Than Kap a um veko nain cawhmi arak nei ve hoi cuh. Unau rak ruat ve ko tuah uh eih. Abik in Salai te pawl nih nan tuak a herh ngaingai hi aw By Kawitling Hnialum\nNLD Cu Kawl Party Asi Hrimhrim Ko Ti Alanghnak Phunthum (1) Pinni Taihpung: NLD an sinak langhtertu an thuam (dressing) PINNI TAIHPUNG hi Kawl thuam pakka te asi. Mirang an doh lio Kawl Nationalist (Our Bama Association) i an thuam asi. Kawl Nationalist an Pu Thakhin Kodaw Maing hna cu Pinni Taihpung ai phoih bello anti. NLD an Uniform (thuam) Pinni Taihpung nih miphun dang a huap kho lo. Kawl hmelchunhnak bak asi ko.Pinni Taihpung nih Chin zong a kan huap ve ko nan ti si le zei ti țha.\nPahnihnak Aw-Taw: Miphun kip nih kanmah miphun Symbol (Identity) kan ngei cio ve hna. Chin nih vakok, Shan nih Keidara, Mon nih Hinta tibantukin kanmah le Miphun cio nih Identity kan ngeih hna. Awtaw cu Kawl miphun aiawhtu Kawl Identity asi. Kawl siangpahrang chan in an thanthar ah siseh an tangka ah siseh Awtaw zuk an rak cuanter mi asi. Mirang pennak chan lio zongah Kawl Thanthar le tangka ah Awtaw an cuanter. Awtaw cu Kawl Miphun aiawhtu hmelchunhnak bak asi. NLD Awtaw zuk nih Chin miphun a kan huap kho hrimhrim lo caah NLD cu Kawl Party asinak a lang ko.\nPathumnak NLD Baho (CEC), NLD CEC cu member 21 in an ser. CEC cu Party a hruaitu le a maunghtu ansi.NLD CEC member 21 chungah Miphun dang an um lo. Chin zong kan um lo. Kawl miphun lawngte ansi. NLD CEC nih policy an saui i NLD party cu an maungh. Chin mi kong le Tlangcungmi kongah Kawl 21 nih Policy an kan suai piak. Mah miphun kong tawlreltu le chimreltu kan um lo. Ziah CEC 21 ah Chinmi pakhat te tal an i tal lo? Cucaahcun NLD cu Kawl Party ansi hrinhrim ko.\nNLD ah Kawl he miphun kan tling caah NLD cu Miphun tling party Union party asi tiah tampi nih an chimrel tawn. Pahsahpala party zong kha miphun an tling konain Kawl Party asi ko. Ralkap chung zongah Miphun tling an um ko nain Kawl Ralkap kan ti ko hna hi mu. NLD zongah Miphun an tling ve ko lai nain Kawl Party ansi ve thotho ko. .Kan Cozah pi hmanh pei Pitawngsu Cozah tiloin Kawl Cozah kan ti ko hna hi teh (Pithawngsu cozah tiah ti awk a that lonak ve cu Pithawngsu Vuanci ah Kawl lawngte ansi) By Jacob R Thang\nTHLUAI NU NIH TEHTE A KHAN MI A TTHATUK HRINGHRAN EE\nLUNG A FAKTUK AN MAWH BAK LO, CHIM PHUAN LO AWK HRIMHRIM ATTHA LO


Myanmar Idol Benjamin Sum A Nu Hi Pei Khuaruahhar In Hlasak A Rak Thiam Ko Hi (+Video) – FIAKFAIROCK\nMyanmar Idol Benjamin Sum A Nu Hi Pei Khuaruahhar In Hlasak A Rak Thiam Ko Hi (+Video)\nTu lio a lar taktak mi Myanmar Idol Benjamin Sum hi hlasak thiam lo awk hrim a rak si lo hi teh, A nu pei hlasak a rak thiam tuk hi, a men hrimhrim loh, uar aum kho taktak, a nu hi a mui ai dawh pin ah hlasak thiam pakhat a rak si.\nA hlasak nak hi van zoh tti ta hna usih. “Thlarau Vanruah” timi hla a si a aw cu a ttha kho ve taktak.\nThawngpang dang relchap >>>>>>>>>>\nAvoi 7nak HECYF Cup Ah EAG Nih Champion An Hmuh\nA voi 7nak September 23-October 5 tiang Hakha ah tuah mi Hakha Evangelical Church Youth Fellowship (HECYF) Cup cu EAG le BCM nih final an kai i EAG (Evangelical Assembly of God) nih pakhatnak an hmu tiah kan theih.\n“HECYF Cup kan tuahnak a ruang bik cu kan mah Evangelical Church Khirhfabu kip ah ummi mino pawl hi pakhat le pakhat kan i theih tuk hna lo caah pumpululh chuihnak le lentecelhnak in pakhat le pakhat taksa lei in i theih hngalhnak le i hawikomhnak chuah seh ti kan duh caah kan tuah mi a si. Cun hi lentecelhnak lawng si loin zaan ah Pathian thangthat tinak zong kan ngei chih. Hi kan tuahnak thawng in hmailei ah hmun khat te rian tuan ti khawhnak le Pathian ramkuahnak caah timhtuahnak he kan tuah mi a si. Hmailei zong ah kan pehzulh peng rih ko lai” tiah tuanvo ngeitu pakhat nih The Chinland Post ah a chim.\n“Hi bantuk lentecelhnak kan tuahnak thawngin Khirhfabu chung ummi mino hla zong a cawn tuk lomi le mino cawlcanghnak chungah ai tel tum tuk lomi kan mino pawl hna kha pakhat le pakhat i hawikomh in le biaknak lei ah hruai kho hna u sih ti kan duh caah a si. Cun lentecelhnak lawng si loin zaan ah Pathian thangthatnak caan zong kan hman chih caah taksa lei he thlarua lei he pakhat le pakhat hawikomhnak tampi a chuah pi” tiah a chim chap.\nHi HECYF Cup lentecelhnak ah hin pa Chinlung ah Calvary Baptist Church nih pakhatnak an lak. Cun nu Volley Ball ah Mara Evangelical Church nih pakhatnak, pa Volley ball ah BCM (A) nih pakhatnak an lak tiah kan theih.\nHECYF Cup ah thiamhlei laksawng cotu hna cu, Gold keeper Henry, Hnukham Van Lal Lian Maw, Center ah Cung Chin, hmaikai ah Benjamin, the best player ah Chan Thawng, Gold tambik Calvary in Benjamin le Van Bawi Thawng an si tiah kan theih.\nHi lentecelhnak ah laksawng pawl cu, pa pumpululh chuih pakhatnak laksawng Kyats 150,000 le trophy, pahnihnak Kyats 80,000, nu le pa Volley Ball laksawng caah khengpi a si. Thiamhlei laksawng caah trophy a si tiah kan theih.\nTukum a voi 7nak HECYF Cup ah team 12 an chuak kho I Champion ah EAG an si. A hnu bik HECYF Cup Champion cu Believer an si tiah kan theih. Thechinlandpost\nPublished in Pathian Hla\nMore from Pathian HlaMore posts in Pathian Hla »\nElizabeth Awmmi Nih “Ka Chim Lai Amen” Timi Hla A Sak Nak Thiam Kho Taktak (+Video)\nHlasak Thiam “Deborah Hoi Tial Ki” Hlathar Hi Rak Ngai Ve An Thiam Kho Taktak (+Video)\nHlasak Thiam Sui Hlawn Rem Nih Mizo Hla A Sak Mi Hi Thiam Kho Taktak (+Video)\nMy very first Chin Gospel Song “Min Sung Bik”


***Vakok.Lian***: "Christmas Laksawng "\n"Christmas Laksawng "\nUCCC unau nan dihlak cung ah Merry Christmas lunglomh nak le hnangam daih nak um hram ko seh. A kan khamh tu kan Bawipa Jesuh Khrih chuah can kan phan than cang. Kan riantuan nak Company cio nih Christmas Card lak sawng ah an ka chuah cio hna. Zum tu pawl nih kan inn cio ah an ra hna le laksawng tete an kan pek cio . UCCC unau dihlak cah a tang lei Christmas kong he pehtlai in theih awk tha tete ka vun thlah ve. A rel tu nan dihlak cah Chrismas kut tlaih nak le laksawng ah siseh ti ruahchan nak ka ngei. Fran Lal i Christmas Facts chung ta ka lak chin mi a si.\n1. Bethlehem khua ah minung 30,000 hrawng an um.\n2. Christmas tree industry ih riantuan tu hi minung 100,000 hrawng an si.\n3. Kum khat ih Christmas laksawng peknak i an hman mi laksawng tuam nak hnawm pawl hi 4 million tons tluk a si.\n4. Ram mipi sin ah TV he Christmas Message a chim hmaisabik tu cu Queen Elizabeth a si.(1957)\n5. Christmas Stamp hmang hmasabik ram cu Canada a si (1898).\n6. Bazaar (market/store) busy bik caan cu Dec 24 zaanlei nazi 3-4 pm a si.\n7. "Silent Night" (Daaiziar zaan) timi hla cu Joseph Mohr (Austrian priest) nih 1818 kum ah a rak phuah.\n8. Norway ram chung i a um mi hnam (witches) a zum tu pawl nih cun Christmas Eve zaan ah nupi fir a tha tiah an ruah.\n9.Bethlehem khua cu Jerusalem i a thlanglei 8km hlatnak ah a um.\n10.Christmas Tree dawh ten a tamh hmasa bik tu cu protestant reformer Martin Luther (1483-1546) a si.\n11.India ram ahcun Christmas tree ah Faar kung (pine) hnak in hnahcang kung an hmang deuh.\n12."Noel" timi biafang cu French holh in a rami a si i "Thawngtha bia" tinak a si.\n13. Christmas tree cung ah laksawng thlai a thoktu cu Druids pawl an si i, an thlainak san cu 'thil vial te hi thingkung nih a kan pekmi an si' tiah an zum cah a si.\n14. USA ah, Christmas ni cu holiday ni i a hmang hmasabik state cu Alabama a si.( 1836)\n15. Vulei cung minung 48% tluk nih Christmas puai kan hman.\n16. A tlangpi thu in American minung mi pakhat nih kum khat ah Christmas card 28 tluk an kuat. England ram ah cun mi pakhat nih 47 tluk an kuat.\n17. John Lennon le Yoko Ono nih "Happy Christmas (war is over)" ti mi hla an rak phuah. Asinan a awthluk cu hlanlio Folk song ta an lak chin mi a si.\n18. Santa Clauses tambik hmun khat i an um ti nak cu Northern Island i Derry khawpi ah a si, minung 13,000 nih Santa Clauses hnipuan an ni hruk hna (sept 9, 2007). ( Guinness world record cah an tuahmi a si)\n19. Kum tin minung 2.5 million tluk cu NewYork City ih a um mi Rockefeller Christmas Tree zoh dingah an ra peng ti a si.\n20. England nunphung daan ahcun Christmas zaanriah cu hmun khat te ah Vok lu an ei ti tawn.\n21.Europe ram tam deuh ah cun riantuan tu dih lak an thla khat lahkhah hi Christmas Bonus ngah ding in phung lam an ngei.\n22. 1647 kum Puritan pawl chan ah England Parliament nih Christmas puai a tuah tu poh tlaih dih ding in phunglam a rak tuah.\n23.US President lak ah White house ih Christmas tree a chia hmasabik tu cu Franklin Pierce a si.\n24. Chrismas tree cinnak hmun cu acre 1,000,000 lenglo hrawng a kau.\n25. Korean holh in 'Merry Christmas' ti hi "Sung Tan Chuk Ha " ti a si.\n26.“Jingle Bell” timi hla cu 'Thanksgiving' cah an phuah mi hla a si.\n27. Christmas Postage stamp tuah hmaisabik tu ram cu Austria a si (1937)\n28. Christmas hi South Africa ah cun an Summer Holiday a si.\n29. 1995 kum ih survey an tuahnak bantuk a si ah cun England ram i Uico 70% tluk cu a ngeitu nih Christmas Laksawng an pek peng ve hna.\n30. Diamond an zuar mi 32% tluk cu Christmas Holiday can ah an zuar mi an si.\n31. Britain ahcun kumkhat ah minung pakhat nih Christmas card 50 tluk an kuat.\n32. Christmas Card an rak tuah thok nak cu 1843 kum ah a si.\n33. Japan ram ahcun Christmas Card a sen i kuat cu thil dawhlo ngai (bad etiquette) a si.\n34. Father Christmas cu kumzabi 4 lio ah Turkey ram ah a chuak.\n35. Santa Claus ih hnipuan a sen le a rang an ni hruk nak a ruang cu artist Haddon Sundblom nih Coca-cola Company cawngia nak cah an tuah mi a si.\n36. Mifim cheu khat pawl nih an tuak nak ah cun nichuah lei mifim pathum nih an rak zulh mi Arsi kha comet pa khatkhat a si lo ah Uranus a si lai tiah an zumh.\n37. Christmas Father i a address pakhat deuh cu 'North pole' a si. North pole cu continent cung i a um mi a si lo. Arctic ocean cung i a um mi a si.\n38. Nichuah lei mifim pathum hna an min cu Casper, Balthazar le Melchior hna an si.\n39. Mah mifim pathum hna hi " Zoroastrianism" timi biaknak a zum tu pawl an si i an biaknak bantuk in Arsi zoh thiam an si.\n40.Bible tuanbia tialtu pawl nih cun Melchior nih Sui laksawng a pek, Balthazar nih Frankincense rimhmui laksawng a pek i Gasper nih Mura zihmui laksawng a pek tiah an ti.Mah mifim pathum hna hi Arabia,Persia le Babylon ram mi an si lai tiah an zumh.\n41. Kumzabi 20 chungah White Christmas vei 7 tiang a ngei tu cu England ram lawng a si.\n42. 'Jingle Bell' timi hla cu 1857 kum ah James Pierpont nih a rak phuah .\n43. "Twelve Days of Christmas" laksawng na hmuh ah cun, laksawng zaten 364 na hmuh lai.\n44. Kumkhat chung ah Christmas season hi mah le mah i thah a tlawm bik caan a si.\n45. US ah Christmas ni hi Holliday siseh tiah hmahnung bik biakhiah nak an rak tuah nak cu Oklahoma state ah a si (1907).\n46. Christmas tree cung i mei van ding idea chuah hmaisabik tu cu 'Thomas Edison ih assistant "Edward Johnson" a si.\n47. Vulei cung dihlak ah Christmas he a pehtlai mi thilri zuar mi dihlak chung in then 6 then 1 cu US ram chung ah zuar a si.\n48. Christmas tree manfakbik cu United Arab Emirates ah 2010 kum ih an tuahmi a si. US$ 11 millions hrawng a man.\n49. December 26 cu "Boxing Day" a si. A thoknak cu England ram i hlawhfa pawl nih milian pawl nih Christmas an tuah nak ti le rawl hleimi kha Christmas thaichun ah a ni lak hna i thingkuang he an ni tin pi hna.\n50. 'Twelve days of Christmas' timi cu Dec 24 in Jan 5 tiang a si.\nSaya Tiam ( Shalom Thang pa )\nPosted by L.VanBlian_blogpost.com at 9:45 AM


Ku Hye Sun nih a va tthing Ahn Jae Hyun he agency hrawm a duh lo | THE CHIN EXPRESS\nKu Hye Sun nih a va tthing Ahn Jae Hyun he agency hrawm a duh lo\nKorea actress minthang Ku Hye Sun le a va tthing Ahn Jae Hyun cu HB Entertainment tangah rianttuan tti an si.\nKu Hye Sun nih naite ahkhan a Instagram account ah ca tlawmpal a ttial tiah Soompi nih a ti. A umnak agency i CEO nih cakuat a leh lonak screenshot zong a tar chih.\n“Hello, president. Atu caan ahhin keimah le Ahn Jae Hyun cu company pakhat tangah kan umtti awk a si lo tiah ka ruah. Director nih sachoh (contract) kan ngeihmi kan donghter cang lai a ka ti.”\n“Kanmah pahnih kongah amah aa thlak herh lo. Na hnulei ah miralchia bantuk in i thup hlah seh. HB Entertainment company in ka chuak lai i zumhnak ngei tein Ahn Jae Hyun cu ka doh lai. Ruahziatu ka thim ko. Sachoh hi ka cancel piak ulaw kaa lawm ko hnga” tiah Ku Hye Sun nih a agency president sin ah ca a kuat.\n“Nangmah nih hmasa ah sachoh kan donghter lai na ti. Atu ah na duh ti fawn lo. Agency pakhat tangah aa tthen cangmi actor le actress hmunkhat umtti cu a nuam lo ngaite na ti ttung. Atu ah le ka cakuat na ka let duh ti lo. Mah konghi nangmah nih ttuanvo na lak hau” tiah Ku Hye Sun nih a agency CEO sinah ca a kuat.\n“Mah ka cakuat pawl hi August thla ah ka kuat cangmi a si. October si cang, atu tiang a ka let lo. Ahn Jae Hyun he kan i tthennak kongah agency aa thlak vemi nih zumhlonak an chuahpi. Ahn Jae Hyn le CEO nih ka tthatlonak an ceihmi cu ka record i Ahn Jae Hyun he kan i ceih dih hnu ah biaceih zung ah ka kuat.”\n“Atu cu aho bawmhnak tel lo in keimah lawng ka cawlcang. Zeiruang ahdah a luancia 2 ahkhan Ahn Jae Hyun nih mah agency hin a rak ka luh hnga ti ka ruah hin ka khuaruahhar. Nuva kan si bang, a luancia kum 2 chungah rel cawkloin ca kan i kua.”\n“Mah cu, Ahn Jae Hyun agency HB Entertainment nih kan cakuat chungin an duhnak zawn tete lawng an lak i Despatch sinah an kuat. Mah hrim cu a mak tuk cang. HB Entertainment company cu ka rianttuannak company si ve ko cuta. Ka covo a buar ruangah sachoh cancel dingin ruahnak kan cheuh hna” tiah Ku Hye Sun nih a ttialchap. – The Star


Ronaldinho pumpululh chuih in a din cang – THE CHINLAND POST\nRonaldinho pumpululh chuih in a din cang\nRonaldinho nih Brazil F.C caah caption a tuan lio, Ref. Goal.com\nChinland Post, 2018, January 17| Vawleicung ah pumpululh chuihthiam bik ram pakhat simi Brazil in minthang Ronaldinho cu pumpululh vawlei in a din cang tiah theih a si.\nKum 37 a simi Ronaldinho hi FIFA nih pekmi vawleicung pumpululh chuihthiam bik laksawng 2004 le 2005 ah voihnih tiang a hmumi Brazil rampi caah a celhmi lawng silo in ram dang club zong ah a celhmi a si.\nPumpululh chuih a thawknak hi anmah Brazil ram i club simi Grêmio in a si. Cun, Europe lei ah a thial i, Paris Saint-Germain ah a chuih. Cuhnucun, Spain ram i club minthang Barcelona, Italy ram i AC Milan tbk. club hna ah a rak chuih.\nRonaldinho a dinhnak ding kong he pehtlai in, a unaupa le amah agent simi Roberto Assis nih thawngzamhtu sin ah an chim.\n“Ronaldinho nih ka kum upa tuk cang, biatakte in cawlcangh ding ah a har cang tiah a ti.”\nRonaldinho cu Brazil ram caah 1996 thawk in U-17 ah siseh, 1999 ah U-20 ah siseh, 1998-2008 tiah ah U-23 (Olympic ah chuihmi telhchih in) ah siseh, 1999-2013 tiang Brazil rampi caah a rak i celhmi a si.\nRef.: The Guardian/Ronaldinho Bio\nPrevious Facebook Tonghthamnak Ah Caan An Hman Tuk Nak Hnga Lo Nincang (System) Thlen An Timh\nNext American Nih UN Ah Chawva Hnarcheu Uak Pek Ti Lo Ding In Bia A Khiah


A Fiang Bak Hih: Kan Umnak Hmun Le Inn A Thiang Maw? – Chin World News Evening\nKAN UM NAK HMUN LE INN: Kum 1990 hrawng in kum 2000 hnu in biatak tein chin miphun hna nih kan thut dirnak hmunhma khua le ram cu kan hun i thleng hna! Hmailei khuasak tintuknak, pawcawmnak le thanchonak tiin khuate in khuapi, ramchungin ramleng, tiin hmunkip ka kip ah thih-nun ngamh in um kal cio a si. Kan va phaknak khua le ramah umnak inn kan i hlan i a si kho nih kan i cawk cio hna.\nKAN UMNAK HMUN LE INN A THIANG MAW?: Kan Bible ah inn thianglo kong kan hmuh. Thianh khawhmi a um i thianh khawh lomi zong a um ti kan hmuh. Levtikas 14.33-53 kan rel ahcun inn thianglo ( inn thinghmui ) a um i thianh-khawh a si mi le thianh-khawh a si lomi kan hmuh. Bible bantuk in nihin kan inn hna ahcun thinghmui cu a um ti lai lo nain a thur hnawmmi inn a thianglomi inn an um ko i cu bantuk hmun le inn i a ummi hna cungah chiatnak lei thil a tlung tawn ti hi hngalh a si.\nNa umnak inn cu na hlanmi inn a si ah, na cawkmi inn a si ah, a tuanbia chia a um maw? Na rak um hlanah zeibantuk minung nih dah an rak umnak le zeidah an tuah? tibantuk tete hna kha ralring tein hlat khawh ahcun a tha ngai. Hmun le inn hna ahhin a ruang tampi ruangah thlarau thalo, khuachia hna nih hmunhma an rak lak khawh tawn ve. KHRIH JESUH zumtu si ko bu ah, na umnak hmun le inn kha thlarau thalo, khuachia hna nih hmunhma an laak khawhnak a rak si ahcun, thlua na chuak lai lo i sunghzatlaknak pakhatkhat na tong ko lai.\nHMUN LE INN THIANGLO LE A THIANH NING: Hmun le inn thianglo titikah thlarau thalo, thlarau sual, khuachia hna nih hmunhma an laak khawhnak an umnak hmun le inn ti duhnak a si i phunhnih in kan then lai.\n(1). Minung nih sual an tuah bal lo nak hmun le inn,” thianh ning: Cubantuk hmun le inn ah thlarau thalo, thlarau sual, khuachia nih an rak umnak hmun a si ahcun, cubantuk cu JESUH KHRIH aa bochanmi nihcun ol tein khuachia hna cu nawlpeek in thialter khawh an si. Khuachia thawl hnuah JESUH thisen canah, Olive chiti kha inn hmun le inn khan tete kha theh i inn kaba hna ah chiti thuh ding a si. thlarau thalo, thlarau sual, khuachia an um ti lo ti hngalhfian hnu lawngah hnangam tein um ding a si.\n(2).Minung nih sual an tuah balnak hmun le inn,” thianh ning: Mi i thahnak, nau thahnak, chiatserhnak, biachia phunphun chimnak, nupa sualnak, khuachia biaknak, rithainak zuarnak tibantukin, hmun ah siseh, inn ah siseh minung nih PATHIAN huatmi sual tuah a si tawn. Cubantuk PATHIAN huatmi sual tuahnak hmun le inn hna ahcun thlarau thalo, thlarau sual, khuachia hi an um tawn. Pakhatnak bantuk khin JESUH KHRIH ka zum ko tiin thawl khawh a si lo. Hmun le inn i sual an tuahmi hna kha sualphuanpiak in thianter hmasat.Cu hnucun thlarau thalo, thlarau sual, khuachia hna cu thawl khawh an si. Pakhatnak bantukin Olive chiti hman ding. A thiang ko ti hngalhfian hnu lawngah hnangam in um ding si.\nTHIANH KHAWH LO MI HMUN LE INN: 1. BAWIPA PATHIAN hna tlak tein sifak pakhat nih hmun le inn a ngeih hnga, Sihmanhselaw Cozah nih maw, mirum mithawng nih maw hranhramin an va chuh hnga. Cun cu bantuk hmun le inn cu zeitikhmanhah thianhpiak khawh a si lo. Hmasa i hmun le inn ngeitu thinlung va nawlpat khawh ahcun a tha ko. A thinlung a dam lo paoh ahcun thianh khawh a si lo. Hmasa i hmun le inn ngeitu a thih cang le bang ahcun zeitikhmanhah thianhkhawh a si lo. Cubantuk hmun le inn i va um cu mah le mah chiat i serh he aa khat ko. 1 Siangpahrang 21.1-19 ah Israel Siangpahrang Ahab nih Naboth dum a chuhnak le chiatserhnak tu BAWIPA PATHIAN sinin a hmuhnak kong a um.\nSihmanhselaw, BAWIPA PATHIAN nih hna tlakpi mi si loin, mi pakhat-khat nih tangka duh ruangah hmun le inn aa humhaak hnga. Nawlngeitu hna nih thil dangdang caah an chuh i midang an peek tik hna zongah a um hmasa mi lungfah ruangah BAWIPA PATHIAN leiin tih ding zeihmanh a um lo. Minung le minung bel i hmaizah thiamtu a herh i ralring tein um ve a herh.\n2. Unau, rualchan hna nih hmun le inn cuhmi: Ro a co dingmi nih si loin a colo dingmi thilti kho nih ning cang loin Cozah hmangin maw a comi tibantuk hmun le inn cheukhat cu thianh khawh lomi an um ve. Sihmanhselaw BAWIPA PATHIAN nih nangmah kha ” kan peek,” an ti ahcun a thiang ko lai.\nHMUN LE INN KA NGEI LO: Hakha khua chuak le Hakha ah a thang i Hakha ah a ummi ka si i hmun siseh, inn siseh ka ngei lo. BAWIPA rian pumpeekin ka tuan ve caah inn hmun le inn ka ngei lo. Hmantlak i ka langhter mi inn khi ka hlaan i, kan umnak le kan thlacam nak inn a si. Hakha ah voihnih in hmun an samh cang i vawlei phung ningin ti ve ahcun, ka hmuh ve hrimhrim ko hnga tiah kaa ruah. Cozah nih hmun an hun samh i inn hmun sok a duhtu hna, zumtu mipi lakah hakkauhnak le duhfahnak thlarau tamtuk a langh tikah ka thlarau nih tel a duh phun zong a si lo i sok duhnak hrimhrim zong ka ngei ve lo.\nBAWIPA TU HI KAN INN A SI: Salm 90:1 nihcun,”BAWIPA nangmah cu kan Inn na si zungzal,” a ti bantukin, BAWIPA nih a THLARAU in a kan umpi nak tu hi kan Inn taktak cu a rak si. Apostle Johan cu Patmos tikulh ah innchia thong-inn an pek! Sihmanhselaw BAWIPA a PATHIAN nih a THLARAU in Inn tha taktak a pek i cuka a i a Inn cun Biathlam chung i a hmuhmi vialte khi a hmuh!\nHakha ah hmun le inn ka ngei lo nain, a tu ka inn hlanmi thingrop dohchom inn ka hlanmi te ahhin ka BAWIPA cu ka Inn ah a hung i cang i a ka umpi. A THLARAU cungcih le a THLARAU vanpang le a THLARAU zel a ka phahpiak i a ka huhphenh i a Thluachuah a ka peek! Hakha ah a Rum cem chungkhar kan si ko!\nSohhlua pakhat a ka peekmi kaa ken peng. Cucu, ” a nunnak a sungmi nih a nunnak a hmuh than lai,” timi catial cu a si. Maw PATHIAN mi hna vawlei hmun le inn nan ti nak ah nan thlarau Inn na BAWIPA umpi nak na thet sual maw? Hakhauhnak le duhfahnak thlarau nihcun, BAWIPA nih a kan umpinak kan Inn cu a theh cuahmah ko hi ta! “A nunnak a humhak mi nih a nunnak a sung lai.” timi sohhlua i put in na BAWIPA umpi nak na Inn na theh cu ngol cang tuah.\nCredit: Tluang Lian ( Martar)\nHakha Innthar Hrawh: Dingte In An Tuahto Hna Maw?


Raltuk Ral ituk tik ah a biapi bik mi hi zapi nih cun hriamnam ah an ruah tawn. – Hakha Cherry\nRaltuk Ral ituk tik ah a biapi bik mi hi zapi nih cun hriamnam ah an ruah tawn.\nRaltuk Ral ituk tik ah a biapi bik mi hi zapi nih cun hriamnam ah an ruah tawn. Raltuk nak lei ah strategy a thiam taktak mi nih cun raltuk nak ah a biapi bik mi cu moral lungput le khuaruah ningasi an ti.\nNa ral kha moral lungput le khuaruah nak in na tei cia lo ah cun zei tluk hriamnak ttha na neih ko zong ah na tei lai lo ti asi..\nKan Chinram ah a rak lut mi ralhrang hna hi moral le lugnput in kan tei hmasa hna abiapi. Chin miphun hi cu kan tei bal hna lailo, cu caah cun kan mah kan pumpak him nnak tu kan kawl ah a ttha deuh ti an lung chung ah lut lak in kan tuah khawh hna a biapi.Crd-Salai Bawi Lian Mang\nA caan pakhat a phanh in NUG nih raalthawh sawmnak a thanh lai.A caan pakhat a phanh tik ah Ralkap Council doh ding in raalthawh sawmnak kan thanh te lai tiah NUG nih a tuah mi June 4 zaanlei online thawngfianhnak ah Runvennak lei Minister Changtu Daw Khin Ma Ma Myo nih a chim.\n“Cu caan a phanh tikah ram pumpi in kan thawh a herh. Ralkap sal sinak in luat nakding ah kan i zuam cio a herh,” tiah a chim.\nRalkap Council doh tik ah tlang cung hriamtlai phu hna he i bawm in kan dohti lai ti zong a chim.\nNUG Cozah nih online in thawngfianhnak a tuah lio zaanlei suimilaam 5:00 in 6:00 karlak cu Myanmar ram hmun tampi ah Ralkap Council nih internet line a phih.\nPhoto Credit The Hakha Post\nNUG Nih Ralkap Council doh tik ah tlang cung hriamtlai phu hna he i bawm in kan dohti lai ti zong a chim.


Democrat pawl nih Trump impeach an tuah duhnak ruang cu Franklin Graham nih a phuan bak ko – Thechinlungnews\nDemocrat pawl nih Trump impeach an tuah duhnak ruang cu Franklin Graham nih a phuan bak ko\nHouse Democrats pawl nih second impeachment an buaipi nak ruang bik cu Trump hi hrawh an duh ruangah a si. Republicans minung 10 hna kha, Democrats lei a bawmh tu hna kha,\nNancy Pelosi nih zeibantuk thil tha tuah ding in an nih kam hna. President Trump nih a caan a dawng lio ah bia a chim mi kha tha ka ti lo,\nnatein millions tampi US mipi caah rian a tuan. Trump hi ka dirpi bak mi a si. Democrats pawl nih Trump cu office ah a thut ni bak in thawl an nih tim peng. Zeibantuk in Trump cungah an tuah zongah Trump hi ka dirpi thiam thiam ko\nTrump thawngpang nih vawlei cung ramkip a hninh dih ko cang hi. Trump cu a voihnihnak ding caah House ah impeach tuah than a si.\nMah House resolution hi Senate ah kuat a si lia. Natein Senate hi Ni 19 tiang khar a si cang caah Senate ah cun lam a um ti lo ti a si\nHouse ah Democrat pawl hna cu lungkhat tein Trump impeach tuah ding in vote an thlak. Natein Democrat lei a bawmhtu Repbulican minung 10 cu ceilak in Pathian bia chim tu, a lar tuk mi Rev. Franklin Graham nih aphomh cang hna\nA chim ning a cun, mah bantuk in Democrat lei in abawmhtu Republican minung 10 kha nan ningzat lo maw?\nTrump nih US ram caah a rian tuan ning vialte le a ba ning vialte hi zoh tuah u, nan ningzak lo maw? Mah bantuk caan lio ah Trump nan kal tak khawh mi hi nan ningzak lo tiin ceilak in aphomh hna\nMah hi facebook ah a post mi a si, facebook ah a post hnuah mi tampi, ahlei in Republican pawl nih mah minung sawm.\nTrump impeach duh tu hna hi ceilak in an phomh chi hna i an caah Republican party in hmai lei ah politic ah ruachannak a um ti lo tiin heh tiah an tial\nRepublican House members Democrats, lei ah vote a thlak tu hna cu Reps. Anthony Gonzalez (OH), Peter Meijer (MI), Fred Upton (MI), Liz Cheney (WY), John Katko (NY), Adam Kinzinger (IL), Tom Rice (SC), Jamie Herrera Beutler (WA), Dan Newhouse (WA), & David Valadao (CA).\nBe the first to comment on "Democrat pawl nih Trump impeach an tuah duhnak ruang cu Franklin Graham nih a phuan bak ko"


U Maung Moe @ Moe Kyi cu tuzing June 17 suimilam 10 hrawngah meithal in an kah – Buanchukcho\nYangon, Sanchaung, Tantatar sangbawi U Maung Moe @ Moe Kyi cu tuzing June 17 suimilam 10 hrawngah meithal in a lu ah an kah tiah theih a si. U Maung Moe hi ralhrangbu nih rian an khinh mi a si, innchung ah a um lio ah an kah mi a si. A lu ah hma a pu i sii-inn ah zohkhenh lio a si tiah theih a si.\nRalhrangbu nih uknak an lak hnuin June 16 tiang Yangon khuapi chung veng/sang bawi a thi mi 8 an si cang. Nizaan June 16 zinglei ah Yangon, Hlaingtharyar No.13 sangbawi U Hla Oo panglong market pawngah meithal in an kah i a thi. A thi mi chungkhar hna hi ralhrangbu nih minung pakhat an thi ahcun kyat sing 5 kan bawmh tiin ralhrangbu thawngthanhnak Myaywaddy TV nih a thanh. The Chin Post\nthawngpang dang relchap : Thantlang ah COVID-19 mizaw 8 hmuh an si, a zualhma an um lo\nJune 17, COVID-19 Emergency Response Committee, Thantlang (CERT) nih COVID-19 zawtnak check hram an thok, minung 20 check an si i 8 sin ah zawtnak hmuh an si nain a zualhma an um lo, tiah kan theih.\n“Kanmah CERT nih Thantlang Baptist Church (TBC) ah siikhaan kan tuah i nihin kha kan lim. Kan lim hnu ah Dr. Hmuh Thang Clinic (siikhaan) um mizaw minung 20 kha kan check hna i minung 8 sin ah zawtnak hmuh a si. A zaw mi zong cu a zualhma an si lo,” tiah CERT Treasurer Sayama Chin Chin nih The Hakha Times ah a chim.\nAtulio hi Mizoram in Thantlang ah a luut mi zong an um len. Cun, atulio COVID-19 boruak he pehtlai in felfai deuh in tawlrel a hau i rianrang ngai in Biaknaklei upa hna le Khuanu Khuapa i bawm in CERT zong kan dirh. Atu mizaw hna hi zeitindah kan tawlrel hna lai, ti mi tu cu a checktu siibawi nih cutin khatin a kan ti ning in tawlrel an si lai, ti zong a cunglei tuanvo ngeitu nih a chim fawn.\nMyanmar ram ah COVID-19 hi dot thumnak (third wave) kan phan i a zual lei a panh ca ah Chinram hmun tampi ah COVID-19 zawtnak a karh cuahmah. Thantlang zong ah minung 8 sin in zawtnak hmuh a si cang. #Photo: Thantlang ah COVID-19 rak check bal lio photo. The Hakha Times\nKan In Lawmhpi Tuk E : “COVID-19 positive in a ni 14nak (June 17) ah negative ka si cang,” tiah hlasakthiam Benjamin Sum nih a chim


Isaiah 9 (Isaiah 9)\nA Ra Ding Siangpahrang\n1Zebulun le Naftali phun umnak ram nih hin hlanah cun ningzahnak a rak phan nain hi ram nih hin hmailei ah cun upatnak a hmuh lai, cu ram cu Mediterranean rili in aa thawk lai i nichuahlei ah Jordan tiva ral tiang, miphun dang an umnak Galilee ram hrimhrim tiang a phan lai. *9:1: Mat 4:15\n2Mui lak i a rak i chawkmi\nhna nih khan ceunak nganpi\nan hmuh cang!\nThihnak thladem tangah an rak um,\nsihmanhsehlaw atu cu ceunak nih\na ceuh cang hna. *9:2: Mat 4:16; Luk 1:79\n3 Bawipa, nangmah nih annih cu\nlunglawmhnak nganpi na pek hna i\nan tha na nuamter hna.\nMi nih rawl an ṭuan tikah\nan i lawmh bantuk le\nan tlaihmi hranchaw an i phawt\ntikah an i lawmh bantukin\nNangmah nih na tuahpiakmi\nhna cungah khan an i lawm.\n4Zeicahtiah rit piin an phorhmi\nhngawngkual kha na khiahpiak\nan liang i a tu lengmangtu hna fung\nkha na khiah dih.\nHlan liopi ah Midian ralkapbu\nna rak tei hna bantuk khan,\nna mi a hremtu hna le a serhsattu\nBawipa nangmah nih na tei\n5A dohtu hna ralkapbu kedan vialte le\nthisen aa nehmi an hnipuan vialte\ncu mei in hrawh an si dih lai.\n6Kan caah ngakchia pakhat a chuak!\nFapa pakhat pek kan si!\nAmah cu kan uktu bawi a si lai.\nAmah cu Khuaruahhar Fim Chimtu,\nA Ṭhawngmi Pathian,\nZungzal Hmunmi Pa,\nDaihnak Bawi, ti a si lai.\n7A lianhngannak cu a ṭhang chin\na ram cu a dai zungzal lai.\nSiangpahrang David tefa pakhat\nbantukin a ram cu a uk lai i\natu thawk in caan donghnak tiang,\nhmaante le ding tein a uk lai.\nRalkapbu Bawipa nih hi vialte hi\ntuah hrimhrim awkah aa tim. *9:7: Luk 1:32-33\nBawipa Nih Israel Dan A Tat Lai\n8 Bawipa nih Israel pennak cungah, Jakob tefa hna cungah, a bia a thlah cang. 9Israel mi vialte le Samaria khua chung i a ummi vialte nih cu bantukin a tuah cu an hngalh dih lai. Atu cu an i porhlaw i an lung a puam. An i thawh i, 10“Tlakrawh inn cu an cim, sihmanhsehlaw lung inn in kan thlen ṭhan sawk hna lai, saikamor thing kaan cu an kiak, sihmanhsehlaw sidar thing ṭha bikbik in kan thlen ṭhan sawk hna lai,” an ti.\n11 Bawipa nih an ral hna cu anmah doh awkah khan a cawlcanghter cang hna. 12Nichuahlei in Siria nih, nitlaklei in Filistia nih, an ka an i aan i seh an duh hna. Cu ti a si na hmanh cun Bawipa cu a thin a dam kho lo i dantatnak pek awkah a kut cu aa samh ko rih.\n13Israel mi cu an i ngaihchih lo; Ralkapbu Bawipa nih dan a tat hna nain amah leiah an i mer hlei lo. 14Ni khat te ah Bawipa nih Israel mi hna le an hruaitu pawl cu dan a tat dih hna lai; a sam dih hna lai, lu he mei he a sam dih hna lai. 15Lu cu tar le hmaizahmi kha an si, mei cu cawnpiaknak hmaanlo a cawnpiaktu hna profet kha an si. 16Hi mi hna hi a hruaitu hna nih a ping ah an hruai hna i zeiti um awk hngal loin an tuah hna. 17Cucaah cun Bawipa nih tlangval pakhat hmanh kha a luatter hna lai lo i mi cu an dihlak in Pathian zei i a rel lomi le bia ṭhalo chimmi lawngte an si caah, nuhmei zong ngakṭah zong ahohmanh a zaangfah hna lai lo. Cu ti a si na hmanh cun Bawipa thinhunnak cu a dong lo i dantatnak pek awkah a kut cu aa samh ko rih.\n18Hi mi hna ṭhat lonak cu hlingbur le rambur a khangtu mei bantukin a alh. A khu a dir in a dirmi mei, tupi a khangtu mei bantuk a si. 19Ralkapbu Bawipa thinhunnak nih ram cu a dihlak in a kangh i mi cu mei rawl ah cun an cang. 20Ram chung khuazakip ah an hmuhmi rawl paoh kha an i cuh i an ei, sihmanhsehlaw an khim hlei lo. Anmah an fale lila hmanh kha an ei hna! 21Manasseh mi hna le Efraim mi hna cu pakhat le pakhat an i do, cun an pahnih in Judah kha an doh fawn. Cu ti a si na hmanh cun Bawipa thinhunnak cu a dong lo i dantatnak pek awkah a kut cu aa samh ko rih.


Benben Hla A Van Sa Than Cang Hih Rak Zoh Ve Duak Hih (+Video) – FIAKFAIROCK\nBenben Hla A Van Sa Than Cang Hih Rak Zoh Ve Duak Hih (+Video)\nMyanmar Idol Winner tluk ah a fans pawl nih cun an ruah mi benjamin Sum nih hla a van sak tthan cang. Benjamin Sum hi a zei nih dah a dawh pi cem ti a si ah cun, a aw a tthat pin hlei ah a sam nih hin a dawh pi ngaingai, a mah nih cun kai riam lai a ti ko nain a fans pawl nih an thloh i a fans pawl nawl ngeih nak in ai riam tthan loh tiah thawng kan theih tthan. Pheh thuh lo te a sam nih hin dawh a rem pi tuk cu. A zei khom si ah tu tan ah zoh kan van duh deuh cem mi cu a hla sak nak hi a si ko caah a hlasak nak tu van ngai hna usih.\nA tanglei ah a hlasak nak kan van thil chih.\nISIS Nih Cun Iraq Ram Chung Ah,A Thar In Dinh Tthan Ani Timh Cang\nISIS hna nih cun Gen.Qassem Soleimani a thihnakah khan an pathian a rawlh ve tiah an ruah i, hi an hruaitupa thihnak cu,thihnak thianghlim asi tiah an chim cang. Iran le Elite Quds force an hruaitupa le US nih Iraq hmun ah ISIS donak lei i an hawipa thihnak hnu khan, operation vialte cu,an ngawl dih cang i, Iran cozah le US cozah ani do lio ah hin, a thar in ISIS hna nih cun, bu thar dinh tthan ani timh cang tiah theih asi.\nISIS weekly News Paper Al-Naba nih a langh ter ning ah cun, Extremists- hna nih cun,hi bantuk in an ral hna an teinak hna le ralthuam an ngeih ti lo hnu hin,Jihadists-hna cu, hmunkhat ah kal tti tthan cangdingin, ani timh cang tiin BBC nih cun a langh ter . Soleimani a thih hnu in, tlawmpal ah cun, NATO nih cun an mi le sa hna himnak cu biapitukah a ruah i, ralkap cheukhat hna cu Iraq ram in alak cang hna i, Hi bantuk in ttihnak arak um lio ah hin, Islamic Republic hna nih cun fawi tein kan teikhawh hna lai tiah an ruah mi cu asi.\nGermany zong nih Iraq ram i ralkap a chiah mi hna cu, alak cang hna i, Kuwait leiah a tthial ve cang hna tiah theih asi. Hi hna lengah hin,European Allies,Iraq Security forces Extremist hna kah dingin hika hmun i training a pemi hna zong nih Extremist hna an tei hnu hna khan, December thla ah khan anrak kal diam cang tiah theih a si fawn.Hi bantuk in ,Iran le US ani do lio ah hin,Iraq Shi’a Militia hna nih cun, Soleimani thihnak cu,lehrulhnak tuah dingin,biakamnak a ngeih cang tiah theih asi.\nHi Iraq Security Force,US le European Allies hna nih training an rak pek tawn mi hna cu, US nih a ngawl tak hnu cun, an dir hmun hi,an hartuk ko cang tiah an chim . Gen.Qassem Soleimani thihnak nih hin, theipar ttha a chauhpi lai i, ISIS hna caah cun thil tthatuk mi asi cang lai tiin, vawleicung mipi ruahnak cu a si cang ti si. chininternationalnews


CNF/A Soiseltu Pawl Mah Hi Rak Thei U! – Chin World News Evening\nA dik law law bak khi si ko! CNF a soiseltu cheukhat khi khua tha tein an ruah lo caah a si ka ti. Anmah nih an ruah ning paoh in CNF nih tuah hna seh ti an duh. Cu cu a palh tak takmi ruahnak a si ka ti. Minung a cheukhat ruahnak le bang ahcun CNF nih atu bak ah Kawl ralkap hi tu colh hna seh ti an duh. Hi hi CNF zong nih an theih tuk ko.\nCNF nih tu hna seh law a phi “result” a tha mi maw a chuak lai, a chia mi dah a chuak lai kan Chin miphun caah ti hi an thei tuk ko. CNF kan Pa le pawl hi khua ruat kho le mifim thiam lawngte an si. Kanmah nak in an fim deuh, khua an ruat kho deuh fawn. Kawlram miphun tlang cung miphun lak ah cun a fit bik an si, an mak bik an si, a smart bik mi an si.\nKan nih Chin mipi kan rian cu an ca ah thlacam piak- thazang pek le kan si khawh chung in CNF bawmh hi kan rian ngan bik a si ko. Miphun dawtnak hi kan thinlung ah i sehchih caan a si cang. Kaa in chim caan a si ti lo, tuah sernak in langh tar caan a si cang. Vakok lungput hi ngei cio hna u sih. Kawl ralkap Zawng Keng Min Aung Hlaing bantuk lungput chia hi Vakok nih cun ngei bak lo ding. Vakok le Min Aung Hlaing cu ral an si. Cattialtu: Bawi Kam


Nghakchia Tifin (Chuncaw Dur) Chung Ah Sivai Pin Tak Tak Rul An Hmuh - Khuaruah Har News\nRul ttihmi hna caah a min vun chimnak lawng bak khin thling tiang in azatter khawh. A hleicein kan nih laimi kan caah cun rul cu ttih an nung khun, a ruang cu sivai pin tukmi an si caah fawitein thlopbulnak kan ngeih lo caah ttih a nun khunnak cu a si.\nRul hi vawlei cung khua zei ram paoh ah hin an um dih ko nain a hleicein kan laimi an tam taktak nak Australia ram ah khin an hmundang nak in an tam khun tiah theih a si. Australia ram ah cun ruahlo pi ah khin an ekinn chung tiang khin an rak um tawn.\nHiti bantuk i Australia ram ah rul an tam khunnak a ruang pakhat cu an ram a lum tuk caah a daihnak ankawlnak ah ruah baklo nak hmun tiang in an rak umnak a si. Australia ram siangahkchia pakhat chuncawrawl funnak dur chung ah ruahlo tuk mi rul sivai taktakmi cu hringtu nu nih a hmuhnak kong cu BBC thawngzamtu sin ah achim.\nMah rul cu achuakate a sii, nghakchiate chuncawrawl funnak dur ah cun daiziar in a rak i thup. Mah bantuk thil anhmuhle cangka rul tlaih thiam Joly Bazel an tihmi pa cu an auh cawlh i mahpa nih cun a tlaih. Rul tlaih thiampa Joly Bazel nih a chim ning ah cun sivai a pin taktakmi rul a si tiah a chim.\nNghakchiate nih zeihmanh a ei hlan ah tu bantuk in vantthat ah an hmuh manh hi a si. Tu bantuk in rakhmu manh hna hlah sehlaw cu nghakchia caah ttihnung taktak mi thihnak tiang in a chuahter khotu sivai a pin taktakmi rul phunkhat a si tiah rul tlaih thiampa nih cun a chim.\nMah rul cu Australia ram chung tlangsang cung hna ahkhin an um tawn i kum 2000 lio thawk khan an rak hmuh lengmang mi an si. Mah rul cuknak bak in Australia minung 23 bak an nunnak aliam cang tiah theih a si fawn. Rul ttihmi hna caah cun ami cuk khi cu vaum rih seh a muihmuh hrim hrim khi ttih atlai taktak mi an si.


Nizan Zan Ah Khan KIA Nih Kawl Ralhrang Hna An Phomh Hna Cu A Fak Tuk Hringhran Ko – Onlinenungak\nNizan Zan Ah Khan KIA Nih Kawl Ralhrang Hna An Phomh Hna Cu A Fak Tuk Hringhran Ko\nMarch 14 zaan ah Kachin ralkap nih kawl ralkap faktuk in n homh hna i, a thi mi le a hliam mi zawng an um len tiah theih asi.2021 March 14 zaan ah Kachin Ralkap (KIA) nih Kawl Ralkap cu an kalhnawh hna i, faktuk in an phomh than hna. Nantphakkha le Kuatkhaing karlak Banggai Lam cheu, Hugyi timi hmun ah hmunhma a la mi Kawl Ralkap Tatma (99) cu Kachin Ralkap Tatmaha (4), Tatyin (8), K2 nih Zaan suimilaam 7:30pm hrawng ah an luhhnawh hna i, faktuk in an phomh hna tiah theih a si.\nKachin Army (KIA)hna nih Kawl Ralhrang an kah hna ning cu a fah tuk i, an celh lo caah Kawl Ralkap hmaikal pawl cu hnu ah an kir than i, an zam len tiah theih a si. Nain, Kachin Ralkap (KIA) nih Kawl Ralkap a zaam len mi cu an dawi len rih hna tiah theih a si.KIA nih hin kawl ralhrang hna cu,a tu le tu-ah an kah lengmang cang hna caah ,kawl ralhrang hna lei hi an batuk cang caah Helicopter an hman cang tiah theih asi.\nKachin Army (KIA)hna le Kawl Ralhrang an i kah hi zaan a si caah Kawl Ralhrang hna lei in a thi mi hi Minung 3 lawng fiangten an theih khawh. Kachin Ralkap (KIA) lei in a thi mi le hliamhma a pu mi an um lo tiah theih a si. kawl ralhrang hna hi a thi mi 3 lawng an hmuh mi hna asi i, hi nak hin an tam lai i, a hliam mi zawng an um pah len lai tiah an chim. Ref: Kachin Liberation Media


Thawngpang thar:Trump caah lam kaupi a um riko. – Onlinenungak\nThawngpang thar:Trump caah lam kaupi a um riko.\nUS thimnak kong he pehtlai in thawngpaang thar kan vun langhter tthan. Nikhat hnu nikhat thawngpaang thar aa thlen peng caah pehzulh tein na relllo ahcun naa fiang sual lailo. Cu caah nifatin lung awttawnlo tein thawngthar rel na duh ahcun hika page hin rel khawh peng I zuam. Kan sikhawh chung thawngthanh colh le update tuah colh kan izuam lai. Georgia State cozah nih an state chung i county pakhat Floyd county i election lei i lutlai bik Pa cu vote rellomi 2600 leng an hmuh caah an rian bak in an phuah cang. Floyd County Chief of Elections Clerk Robert Brady cu a rian in phuah a tong. Trump nih a chim lengmangmi kha dik in a lang cang ko.\nHi rellomi vote pawl hi President Trump vote pawl an si. Trump caah a fak ngai ngai mi thil a si. Georgia vote buainak kong hi kan hnuzarh khan news pawl ah langhter a si cang. Tutan ah loyd County Chief of Elections Clerk Robert Brady a rian bak in an phuah hi a si. Tutan US ithimnak cu a buai kho tak tak. Biden nih hin hi hmun ah vote 800 te lawng in hma a hruai. Asinain Trump caah teinak lam belte a um deuh lo. Georgia Secretary of State Brad Raffensperger nih a chim ning ah an State ah hin Biden nih teinak a hmuh i 16 electoral vote a hmuh.\nTuni i vote zat kan langhtermi hi a dik ko, hi number nih hin mipi duhthimnak a langhter tiah a chim.Vote rel lomi an hmuh ko bu ah Georgia State ah Biden nih teinak a hmuh caah hin Trump belte a lung a tling lo ngai lai. Cun Trump le a team pawl zong lungtlinlonak an langhter cuahmah ve rih.Tutan US ithimnak cu a buai chin lengmang ko. Trump nih le lungtlinlo in a um peng caah US ram ah buainak fak tuk a tlung kho ti hi tampi zumh ning a si. Source: Daily Mail


BREAKING NEWS: US PRESIDENT BIDEN nih Suu Kyi le Win Myint kong Fak fak in bia a Chim Cang – Kawltu Team\nBREAKING NEWS: US PRESIDENT BIDEN nih Suu Kyi le Win Myint kong Fak fak in bia a Chim Cang\nFebruary 11, 2021 February 11, 2021 Pu Tawn Mang\nTunai te khan US President Biden nih tutan Kawlram buainak kong he pehtlaiin bia a chim ve cang. White House lei in biachimnak a ngei cang. Tu thla hramthok lei khan Kawl Ralkap hna nih Kawlram uknak cu hram hram in an lak. Suu Kyi le a party minung hna cu tu chun ni tiang tlaih an tong. Hi kong he pehtlaiin US President Biden nih biachimnak a tunai te khan a tuah.\nBiden nih cun hi ti hin a langhter ‘ Myanmar Ram Ralkap uknak laknak kong ah update pek kan in duh hna. Kawlram buainak kong ah vawleicung ram i US ram hawikom tha pawl he tha tein pehtlaihnak tha le dothlatnak kan ngei peng ko. A bik in Indo-Pacific ram pawl ah a si.\nTutan buainak ah hin US iteltumnak hi a biapi tak tak tiah zumhnak nganpi kan ngei i, ram dang dang hna zong Kawlram hi democracy a kir nak hnga he kong he pehtlai in kan telpi u law ti kan duh. Kan hnu zarh khan US bawmhnak thawngin UN Security Council nih fak tak tak Kawlram democracy a chuah nak hnga cathanh (Statement) a chuah.\nTuzarh zong ah hin nuhrin covo Lutlai sin ah vawleicung ram pawl nih Kawlram i nuhrin covo thawnter a si nak hnga thazaang chuahter kan izuam lai. Tuni ah Kawl Ralkap hna cu a rannak in Democracy ramkhel hruaitu hna Aung San Suu Kyi siseh Preisdent Wint Myint tel in chuah dingin ka langhter than. Kawl Ralkap hna nih hin nov 8 thimnak i an langhtermi hi an upat awk a si.\nUS cozah nih tutan buainak chuahpi tu kawl ralkap hruaitu hna an business siseh, an chungkhar hna sin ah dantatnak kan tuah. Cun tuzarh zong ah Kawlram in ram dang thil chuak (Export) biatak tein control kan tuah lai. Asinan kawl ram mipi sin i direct bak i a phanmi ngandamnak lei bawmhnak, civil society thazaang peknak pawl cu thazaang kan pek peng lai. Lamzawhnak a zual chin lengmang bantuk in Kawlram mipi au aw cu theih a si a si nak hnga kan izuam lai.\nVawleipi nih kawl ram a zoh peng ko. Dantatnak le phihkharnak dang dang zong pek chap kan i ready peng.US hawikom ram he zong Kawlram kong i riantuan ti dingin kan izuam cuahmah’ tiah a langhter.\n← Biden Nih Mipi Sinah Lang In Myanmar Kongah Bia A Chim Cang!\nZaan tlai ah Mifir le Damiah bang in an tlaih hna, lung a fak ko! →


Zu Zuartu Maw A Sual Deuh A Dingtu Si Lo Ah A Serchuahtu Dah? – Chin World News Evening\nZu Zuartu Maw A Sual Deuh A Dingtu Si Lo Ah A Serchuahtu Dah?\nJuly 12, 2019 Salai Van Theihtlei\nCatialtu: Rual Hei Thang Fk: Fawi tein a phi chah khawh lomi, laimi tampi nu he pa he a kan hrok khotu le ,zungzal nunnak kan thlarau ca tiang a hrok khotu zu hi A dingtu maw Sual deuh, a zuartu si lo ah a serchuahtu hi dah?\nKei ka ruahnak ka chim lai i na ruahnak chim ve ko. Zu hi Pathian sermi,serlo mi ti cu ka chim lai lo. Nain Pathian nih zeizong vialte hi aser mi asi ti cu kan zumh cio lai dah. Pathian nih zeizong vialte aser lio hna ah hin zu ti bantuk Kuak khaini ti bantuk, vanlawng te hna phone te hna thil dangdang Minung nih kan sermi hna hi Pathian thilser mi an si lo tiah ruat usih law Kan palh sual hnga maw.Khah sernak kong cu ta khan um rih seh.\nZu cu amah um tein um ko seh lawding hlah usihlaw Kan caah zu hi a buainak le thil tha lo a chuah pi lai loh. Kuak zu lomi caah kuak a herh lo, Dawr ah khat tung in a um ko nain a hmang duh lomi hna caah cun cawk a hau lo. Cu caah cun a fawinak in zunak in a dingtu hi kan bia pi deuh. Zu duhmi caah cun Zarhkhat rawl ei lo nakin voikhat zu din lo kan celh lo deuh ka ton tukmi asi ve. A ding ti lomi hna caah cun Zu hi zeitluk in dah a chiat ti theih khawh taktak a si lo. Tahchunnak ah ti hal tuk lio ah cun chawl thu nih a thlak hnawhmi bungkur ti te hmanh kan mit a thi i din zawk lawng kan duh sinain ti a hal ti lo tikah cun Tiva pi ti hmanh mit thit awk kan thei ti lo.\nCu caah A dingtu hi kan sual deuh ko ti hi ka chim duh nak asi, a din thiammi hna caah cun, a sual lo, ram dangmi vialte bawi he chia he an din ko tung din thiam ahcun a sual lo timi hi cu zu hal kan ngeih caah asi. Phun dang in chim ahcun zu nih a lem , monh cangmi hna an si.\nCu caah zu hal/ lem kan theih ti lo nak dingah cun lam pakhat te lawng lawng a um, lam tampi ko na ti men lai, khi lam tampi na timi cu Nangmah khuaruahnakl e duh thimnak a si ve ko . lam pakhat te a um mi cu Jesuh khrih he Lungthin tak tein i pehtlaih lawng lawng hi asi. 2cor 5:17 Mi zeihmanh khrih he an i pehtlaih ah cun mithar asi, a nunning hlun kha a lo cang, nunning thar kha a thawk cang a ti. Nang nih teh zeitin dah na ruah? Source:Terlungthawng\nLai Rapper Hlasakthiam Paling Hi Uar A Um Chin Lengmang Ko (Video)\nHi Lainu Ṭawk Hi A Hmu Mi Paoh Nih An Soisel Cu Tluk Bak Cun Ṭawk Ṭha Pa Cheukhat Hrimhrim Cu An Celh Lo


Amber Heard Duhlonak Online Campaign An Tuahnak Ah Minung 1.5 Million Min An Sign Cang – HRINGDILDEL LAIRAM\nAmber Heard Duhlonak Online Campaign An Tuahnak Ah Minung 1.5 Million Min An Sign Cang\nAquaman 2 film an can than hnu in a cangtu nu Amber Heard thlen dingin a duhmi minung 1.5 million renglo hna nih an signature an pek cang I, asi nain cu online campaign nihcun Amber Heard hi a buaiter phah lem lo in a lang.\nAmber Heard kum 34 i a vapa tthing Hollywood star Johnny Depp kum 57 cu nupi vuak hmang ah an puh i, court nih sual a phawt ruangah Johnny Depp fans hna cu an lungawi lo i, Amber Heard hi Aquaman 2 film in thlak dingin online ah signature campaign an tuah i, cu signature campaign ahcun signature million 3 tal cu tlin ter hrimhrim an i tim tiah theih asi.\nMah lio ahcun Johnny Depp nihhin nupi vuak hmang tiah an puhnak ah sual an phawt mi hi court sang deuh ah phanhpi a timh i, cucu cohlan piak asiloh. Depp fans hna nihcun Heard nih hin a vapa tthing hi mualpho ter a timh hrimhrim bia asi tiah an ruah i, hi bantuk in nupi le vuak hmang tiin an puh i sualphawt asi hnu ah a film can ding mi ah Depp hi aa thulh than cang fawn.\nAmah duhlo in online ah signature campaign hi tuah cuahmah hna hmanhseh law Heard hi mah ruangah hin a buaiphah lem loh i, Aquaman 2 an tuah than dingmi ah a role pangai ah can than ding ai ngaihnak kong cu a van phuan ve i, asi nain film tuahtu lei nih hin a hodah an hman te lai timi belte cu official in an phuan mi a um rih loh.\nAquaman film hmasa kha a rak hit ngaingai i vawlei pum huap in cinema hall ticket zuarnak in dollar million 1.1 a rak hmuh khawh. Aquaman 2 hi kum 2022 ah phozar dingah timhtuah mi asi.\n← Football Legend Maradona Thihnak He Pehtlai In Amah Zohkhenh Tu Doctor Cu Ruahlo Piin Chekhlatnak An Tuah\nChinese Researcher Hna Nih Cun Covid-19 Hi India In Ai Thok Mi Asi Tiah An Chim →


Perry Township Schools Lei In Thawngthanhnak – THLIZIL THAWNGPANG\nPerry Township Schools Lei In Thawngthanhnak\nPERRY TOWNSHIP SCHOOLS LEI IN THAWNGTHANHNAK:\nTukum Perry Township high school graduation cu May 24, 2019 ah tuah a si lai.\nPerry high school pawl an tuah hmasa lai i zanlei 6:00 pm in thawk a si lai. Zanlei 4:00 in 5:50 tiang innka an on lai. 5:50 pm hnu luh khawh a si ti lai lo caah tuah deuh ah kal i timh ding.\nSOUTHPORT HIGH SCHOOL:\nPerry high school pawl an tush dih bak’in Southport high school pawl zong an tuah ve lai i zanlei 8:00 pm in thawk a si lai. Zanlei 6:00 hrawng in innka on a si telai.\nMinung an tam pin ah khua zong a lum ngai lai caah khuacan sining zoh in thil i hruk thiam a herh ngai lai. Zapi lakah ṭhutdir thiam zong i herh pah lai.\n**21st Scholarship Sawk Caan**\n21st scholarship hi college kai tik i pek te dingmi bawmhnak (scholarship) a si i taang 6, 7, le 8 kai lio i sawk khawhmi a si. Taang 8 dih hnu cun sawk khawh a si ti lo. Cucaah, tanng 8 a kai liomi 21st scholarship hi a sawk bal rih lo nih June 30, 2019 hlan ah sawk htimhrim ding.\n**TAANGCHEU KAI DINGMI**\nTaangcheu (Kindergarten) a kai dingmi hi cuhlan ahcun August 1 hlan ah kum 5 a tlingmi si a hau. Tukum in Indiana cozah nih daan an thlen i September 1 hlan i kum 5 a tling kai khawh a si cang. 2019 September 1 hlan i kum 5 tling dingmi fapa/fanu nan ngeih i taangcheu kai ding ah min nan khumhpiak rih lo ahcun amin rak khumh (register) piak te hna uh. Kum khat hngah ta a hau ti lo.\nAcung lei thawngthanhmi kong he pehtlai in nan fian lomi le bawmh nan herhmi um ahcun rak kan chawn/chim te uh. A herhmi tuahpiak le bawmh khawh kan i zuam telai.\nVan Ceu Uk\nPrevious Post:Malaysia Laimi Um Mi Caah Thawngtha Ngaingai\nNext Post:May 18, 2019 Australia Thimnak Le Theih Herh


SAC ralkap nih thah ruangah mipi 1,740 leng an nunnak a liam – THE CHINLAND POST\nSAC ralkap nih thah ruangah mipi 1,740 leng an nunnak a liam\nThe Chinland Post | 2022 April 12 – Myanmar ram ah kumkhat leng SAC ralkap nih hramhram in thah ruangah sualnak ngei lo mipi 1,741 an nunnak a liam i tlaihkhih a tongmi 13,201 an phan cang tiah Assistance Association for Political Prisoners (AAPP) nih a thanh.\nA tu cazin hi 2021 February 1 in 2022 April 11 tiang AAPP nih a khawmhsuatmi a si i a taktak ah a nunnak a liammi an tam deuh kho men.\nPau dothlennak chungah April 12 tiang hren a tongmi minung 10,161 an si i 990 hi thongtla dingin nawl chuah an si cang.\nKum 18 tang hngakchia 2 telh in minung 59 cu thihnak (Death Penalty) an pek cang hna.\nTlaihkhihnak nawl (Warrant) chuah ruangah a zaammi 1,976 chung in thihnak (Death Penalty) pekmi 41 telh in 120 hi mitcawtnak (Blind Punishment) pek an si. Thihnak (Death Penalty) pekmi an zapi te 100 an si cang tiah theih a si.\nA luancia April 8 ah Sagaing ramṭhen, Ayadaw peng, Shoutkha khua cu SAC ralkap nih an luhhnawh hna. Khua mei in an khangh, hriamngan in an kah ruangah khuami U Shwe Tin a nunnak a liam tiah theih a si.\nApril 8 ṭhiamṭhiam ah, Magway ramṭhen, Pakokku peng, Myitphya khua cu SAC ralkap nih mei in an khangh lengah Ko Kyaw Sua Oo (kum-26) telh in mipi 4 thilak in an kah hna tiah theih a si.\nPrevious Kalay peng ah bom puah hnawh a tongmi SAC ralkap 35 an thi\nNext Pauk, Pale, Kawlin le Demoso peng kahdohnak ah SAC ralkap 98 an thi, PDF 8 an nunnak a liam


Tuzing Thawngpang Trump Nih A vel hna : Trump dirkamhntu minu cu an tam taktak – Onlinenungak\nTuzing Thawngpang Trump Nih A vel hna : Trump dirkamhntu minu cu an tam taktak\nTrump dirkamhntu minu cu an tam taktak. A pakhatnakah usa ram hla an sa, a phihnakah Pathian sin thla an cam. Apathumnakah khrihfa hlabu an sa Lawm u lawm u haleiluiah kan pathian a ra lio an ti. An chimmi lakah ka lung a kasukmi pawl cu, Jeriko muko an tum i, USA lih vialte cimdih cangseh an ti. Pathian nih ceunak in muilak a vakmi thurhnawm vialte langter dihdeh an ti. Democratic ruahnak cu khuachia lungput le midang hrawh duhnak lungput a ngeimi an si an ti. Pastor tampi ni Pathian bia in thazang an pek hna. Sehtan pennak kan hrawh lai, Pathian ram kan kauter lai an ti.\nTrump dirkamhnak cu kan hramthawkka long a si rih kan dai naisai lailo i, an tang kan kun bal lailo i, President an tuan bal lailo an ti. Zeiruangah thildik an duh lo, an fiar caah a si, an hrawkhrawl caah a si. Zeiruangah Trump nih minthut zoh u a timi an zoh duh lo, an lih kha a langlai an tih. Zeiruangah an tih antuahmi llih an hmuhthan lai an tih. A hnu thil ai thupmi tampi a um cu zapi hmuh in kan phozar dih lai an ti. Fcebook ngeitu, Google ngeitu le Twitter ngeitu zong mi sual, an si an ti. Bill gates zong shtan asi an ti. Phaisa tampi an bawmh hna i, sual lih an tanpi an ti.\nKan duhmi cu dinfelnak kan duh, vuleipi nih an kan zoh an kan zumti lailo. Joe Biden cu zeitik hmanhah kan president a si bal lailo. tampi a um rih ka vun pehthan te lai. Lih cu thildik nih a tei zungzal.\nNgawl u fiarnak, Ngawl u a thlithup thil. Stop Steal. Republican party pawl tho u, kan doh hna lai. An hnuhmai kan mer hna lai. Thildik in USA phunghrampi in, an tuahmi thil kong kan ruah le hmuhah hin kan thinlung kan pum thazang a ba tuk, an lih le an hrawkhrawl pawl hi, sehtan.\nThantlang peng siangcachim 1061 lak ah 831 nih CDM kan tuah cang. Ai chap chin rih lai. CDM in kan tei lai.\nTulio Zeidah Acang Ralkap Pawl Lam An Tlau Cang- An Hnabei Adong Cang lai..Kan Tei Hrim2 hna Lai (Sui Hingz)\nIndia, Mizoram Ah A Zammi Palik Minung Pa 8 Cu Kawlram Kir ter Than Ding In Ca An Kuat Hna>>>>


Vawlei Cungah Voi 12 Tiang Pulh Zawtnak A Tlung Mi\nHomeTHEIHTLEIVawlei Cungah Voi 12 Tiang Pulh Zawtnak A Tlung Mi\nTulio Zawtnak ruangah minung tampi cu lungrethei le van sang in a um mi kan tampi. Tulio a nungmi minung hna kan chan chungah kan ton ballo mi zawtnak a si ruangah kan tih lo awk cu a tha ve lo.\nAsinain Corona Virus hlan ah a tlungmi zawtnak pawl le zawtnak ruangah a thimi minung zeizat dah an si timi pawl tangah kan van langhter chih….1\n1. Antonine (AD 165)\nA Thi mi 5 million\nZeibantuk in dah mah zawtnak hi a chuah timi an theih kho lo.\nAntonine zawtnak hi Asia ram cheukhat, Italy, Greek le Ezipt hna ah a cang mi a si ii, cogyi zawtnak (or) wattat zawtnak an ruah mi a si. Asinain zeibantuk zawtnak dah a si timi fiang tein tuchun ni tiang an chimh kho lo mi a si. AD 165 hrawngah Mesopotamia in a rak kir mi Rome ralkap hna sin in aa thawk mi zawtnak a si ii minung 5 million hrawng an rak thi.\n2. Justinian (541-542)\nA Thi mi 25 million\nZawtnak a ruang Plague (Disease) Virus\nEurope ram minung cheukhat hrawng a thihtertu zawtnak hi Byzantine emperors le rili kam tinbaw dinhnak khua hna ah aa thawkmi mi zawtnak a si ii, amah chan lio ah minung 25 million tiang a thihtertu zawtnak a si. Vawlei cung ah avoi khatnak pulh zawtnak titiang in an rak timi a si ii nichuah lei rili hrawngah a um mi minung cheukhat chungah cheukhat an rak thi. Constantinople khua lawngah nikhat ah minung 5000 hrawng an rak thi ii a hnu ah cun khua chung minung 40% hrawng an rak thih nak pulh zawtnak a si.\n3. Pulh Zawtnak (Plague) (1346-1353)\nA Thi mi 75 million in 200 million\nZawtnak a ruang -Plague (Pulh)\nThe Black Death titiang in mah zawtnak hi an rak auh mi a si ii, 1346 in 1353 tiang Europe, Africa le Asia ram hna ah a rak karh ii minung 75 million in 200 miilion hrawng an rak thih. Asia ram in aa thawkmi plague a si ii, Zu in a rak ii thawk mi zawtnak a si. Tinbaw dinhnak, tinbaw tibantuk ah zu a rak tam tuk caah continent 3 ah fawi tein a rak karhmi zawtnak a si ii minung tampi an rak thihnak hi a si.\n4. Avoi 3 nak Chungthlet zawtnak (1852-1860)\nA thimi 1 million\nZawtnak a ruang Chungthlet zawtnak\nChungthlet zawtnak voi 7 a um chungah mah voi 3 nak hi a fakmi a si tiah an ti. A hlan a cang nak India ram in aa thawk mi a si ii, Asia ram chung, Europe, Chakhlei America le Africa ram tiang a phan ii minung 1 million renglo an rak thi.\nEngland ram mifim thiamsang John Stone nih mah zawtnak hi ti thiang lo in aa thawkmi zawtnak a si tiah a rak hmuh. Vanchiat ah 1854 ah mah zawtnak hi a fah saling a si ii, British ram lawngah minung 23000 an rak thi manh cang.\n5. Tlangrai Zawtnak (1889-1890)\nAthimi 1 million\nzawtnak a ruang tlangrai zawtnak\nRussia tlangrai tiah mah zawtnak hi an rak auhmi a si ii Influenza A ii H2N2 zawtnak phun a si tiah an ti. a hnu ah an hmuh than mi cu H3N8 asi. 1889 ah hmun dangdang asi mi hmun thum ah an hmuh (Tashkent, Nithlak chaklei Canada le Greenland) hna ah an rak hmuh hmasa. kum zabu 19 ah minung tampi mah zawtnak an rak tuar hna ii 1 million tiang an rak thihnak a si.\n6. Avoi 6 nak Chungthlet Zawtnak (1910-1911)\nAthimi Ting 8\nZawtnak ruang Chungthlet zawtnak\nChungthlet zawtnak voikhat in voinga tiang bantuk in Avoi 6 nak zong India ram in a thawkmi a si ii minung ting 8 tiang an rak thi. cu pin ah Middle East, Chaklei Africa, Asia, Europe le Russia ram tiang a karhmi zawtnak a si. America nih a hlan ah a cangmi chungthlet zawtnak ruangah tha tein an ii ralring ii minung 11 lawng America ram ah an rak thi.\n7. Spain Tlangrai (1918)\nAthimi 20-50 million\nZawtnak ruang H1N1\n1918 in 1920 karlak ah mah tlangrai hi vawlei cungah a karhmi zawtnak a si ii Vawlei cung minung cheuthum cheukhat nih mah zawtnak hi an rak tuar ii minung 20 million in 50 million hrawng an rak thih nak tlangrai a si. 1918 kum lawngah minung 500 million tiang nih zawtnak an rak tuar ii zawtnak aa thawk in zarh 25 chungah minung 25 million an rak thi. 10-20% an rak thi ii a dang tlangrai cu tarle ngakchia a thisa a der deuh mi an rak thi tawn a si nain mah Spain tlangrai cu tlairawl minung hna sin ah hmuh deuh mi zawtnak a si.\n8. Asia Tlangrai (1956-1958)\nAthimi 2 million\nZawtnak ruang H2N2\nAsia tlangrai hi Influenza A ii H2N2 phun a si. Mah zawtnak hi Taluk in Singapore, Hong Kong, America tiang a phan mi zawtnak a si ii minung 2 million hrawng an rak thih. America ram lawngah minung 69800 an rak thi.\n9. H3N2 Tlangrai (1968)\nZawtnak ruang H3N2\nMah zawtnak hi Hong Kong Tlangrai ti zongah an auhmi a si ii 1968 in vawlei cung tihnung zawtnak tiah an rak ti mi a si. Mah tlangrai phun hi Influenza A ii H3N2 phun in a ra mim a si. 1968 July 13 in Hong Kong ah a hmasabik mizawt an rak hmuh ii ni 17 a rauh hnu ah Singapore le Vietnam zongah mah zawtnak hi an rak hmuh.\nThla 3 chungah Filipi, India, Australia le a dang ram hna tiang a rak phan. Case Fatality rate tiah auhmi thih ning 0.5% lawng a si nain minung 1 million renglo a thihtertu zawtnak tiah an ti mi a si. Cu lio Hong Kong minung ii 15% hrawng a rak hnursuantu a si.\nAthimi -36 million\nZawtnak - HIV/AIDS\n1976 hrawng ah Congo ram ah a hmasabik an rak hmuh ii 1981 ah minung 36 million hrawng an rak thi caah vawlei cung zawtnak tihnung tiah an rak ti mi a si. Tutiang HIV/AIDS zawtnak a ngei mi minung 31 million in 35 million karlak hrawng an um rih ii a tam deuh Africa ram mi an si.\nHIV zawtnak hi minung nih van i ralrin deuh a si ii zawtnak thlop nak caah sii thar zong tampi an ser caah Zawtnak a ngei mi hna nih sii caan hman tein an din nak nih zawtnak cu a damh lo nain caan deuh nun khawhnak ruahchan nak lam a umter. Asinain kum chiarte zawtnak thar a ngei mi minung an hmuh peng rih hna.\n11. H1N1 (2009-2010)\nAthimi Ting 5\nH1N1 hi kum 2009 April thla ah Californian ah ngakchia kum 10 nute sin in an hmuh hmasa. Influenza A phun a si ii 1981 a rak cang mi Spain Tlangrai he aa lo mi a si. Asinain minung, vok le va hna sinah a um mi virus he aa fonh ii zawtnak phun a thar a si caah ဝက္တုပ္ ေကြး tiah an auh mi a si.\nWHO nih kum 2009 ah mah zawtnak hi vawlei cung zawtnak tihnung tiah fakthanhnak an rak tuah. September thla ah ဝက္တုပ္ ေကြးrunvennak sii an ser khawh. Ram tampi ah mah zawtnak cu a karh ii minung tampi an thih hnu ah 2010 August thlah mah zawtnak hi a dih cang tiah fakthanhnak an rak tuah.\n12. COVID 19 (2019)\nTutiang athimi - 16362 (march 25 tiang cazin)\nZawtnak - COVID 19\nkum 2019 December 8 ah Taluk ram Wuhan khua ah theilo mi tlangrai zawtnak pakhat an rak hmuh. cu zawtnak cu zeibantuk dah a si ti an theih lo caah Wuhan Corona virus tiah an auh. December 18 ah mah zawtnak hi seafood aa thawk tiah langhter nak an rak tuah.\nJanuary 1 ah bazar pawl an rak kharter dih hna. 2020 January 8 ah nCoV tiah min pekmi Corona Virus kan hmuh cang tiah Taluk Scientist nih fakthanhnak an rak tuah. Ni 9 ah mah zawtnak in kum 61 hrawng a si mi Taluk pa pakhat a thi hmasa.\nJanuary 19 ah Wuhan khua lengah ahmasabik mizaw an hmuh. February 11 ah WHO nih COVID 19 tiah phung ning tein min an pek. Duhsah duhsak in mah zawtnak cu a karh ii 25 march 2020 tiangah ram 195 tiang a phan ii zawtnak a ngei mi 375498 an si cang ii a thimi minung 16362 tiang an si cang.\nMyanmar ram chung zongah zawtnak a ngei mi minung 3 an hmuh cang hna.\nCovid 19 hlan ah a rak um mi zawtnak le tulio zawtnak sining zoh ti tikah tu zawtnak hi tihnung tuk a si lem lo. Asinain i ralring a hau mi zawtnak a si.\nKan dihlak him nak ding caah cozah nih nawl an chuah mi ngai cio hna usih. Siaherhnak he Share cio hna usih.


A Fiang Bak Ko Hi! Esther Dawt Chin Sung Kong Cu! – Chin 11 News\nA Fiang Bak Ko Hi! Esther Dawt Chin Sung Kong Cu!\nKhah Chin Mi Chungin Milar kan i ngeih mi hna lak hmanh ah a lar zual bak mi nih Thawngpang nganpi a vun ngeih tikah ruahnak zong a chuak tam i an konglam zong hlat dih colh asi a ruangcu Milar an si tikah kan theih duh mi cio asi. CELEBRITIES NEWS asi bantuk in an konglam hi tar lo awk a ttha lo mi asi. Esther Darling pa nih AA NU tiah a auh mi kongah A tanglei hmanthlak bantuk hin Fianternak ka vun tuah. Phuah chom mi asi lo i Esther nih teinak a rak hmuh liau ah KAN LOMH PI AA NU tiah a darling pa nih a rak ttial mi kh asi.


A Herh Lo Buai Ka Hmang Tuk – Hakha Cherry\nRianṭtuan mi aa khat ko zong ah aa tifuh ngaimi an um. Mah rian hi kaa ṭuan sual a ti lio mi um si ve fawn. I zuam ciocio ko zong ah mi zei khi dek hlawh a tling deuhmi an lo tawn. I hnahchuah le i hngar a hmang lomi minung le kan um lo. Mah tlamtlin lio ahcun a tlam aa tlinh lo lio mi an fim lo nak hmuh a fawi. Kei zong ka hlawhtlin caan ah hlawh aa tlinh lo mi hna an santlaih lo nak ka thei kho ngai. Ka derthawm deuh caan ah hlawh aa tlinh deuh mi hna soisel khawhnak lam ka kawl fawn. Mi ṭumchuk ah i lomh hna ka hmang ziar tawn. Upa le ka upa cuahmah. Hi lungput menmen he hin maw thlanmual ka liam thai te lai ti ka ruat cang. Kan duh zong duh lo zong ah ni khatkhat cu kan thi lai (Sy Ṭial Uk hla a van hman tuk ee).\nBu khat si ko zong ah micheu fale cu zohcho ngai an si. A cheu nule pa cu fale kong ah lungrethei vansangau in um a si ve fawn. Fale ṭha ka ngei ti aa ruat mi nih an kong chim an vuai lo. An hna a ngam. Cu lio ah kan fale kong an theih sual lai ti a phang mi nu le pa rak um ve a si. Fale inn lawi hlan chung lungtur zawtnak he khua an sa. Zatlang ah fak pengmi fale a cheu, mawhchiat peng mi fale a cheu. Ka nu nih a rak ka fak, ka pa nih fung in a rak ka tuk leklek. Ka fale hi kaa chawr tawn hna. Lungchung in lungrethei in ka um lengmang fawn. Mi fale he cuaithlai caaan, heh tiah rial dit caan. Hitihin maw phu hnih in bu khat um cio ko mi kan si peng lai i caan cu a dih te ko ne lai. Mangṭha mangṭha law kan i ton ṭhan hlan tiang ti hlasak cu mithi thlahnak a si ka ti.\nTu cu, “Thinghmui san caan ram san caan,” ka hun ti khawh cang. Mi hlawnh an tlin zong ah i lomh ding. Mah sining zong ah thachiat lo ding. Fale ṭha hna lomh pi ding. Fale thlacham deuh ngeih mi zong lungdongh lo ding. Zeicaahtiah caan a dih rih lo. A donghnak a si rih lo. Thaizing ah zeidah Pathian nih a canter lai ti cu honihdah an theih. Tuchun ah hngarmi hna zong nih Pathian an herh. Tuchun ah a lungre theimi hna zong nih Pathian an herh. Bawipa nih a tuah khawh lomi zei hmanh a um lo. A sang mi santer chin khawhnak, a niam mi cawisan khawhnak nawl ngeitu Pathian a si. Cungcawinak nawl le tangṭhumhnak nawl a ngei. Bawipa kha na lungthlitum pe law na lungthli tum an pek lai (Ps. 37). Pathian khuakhan cu kum khat kum hnih men in tah khawh a si lo. Kan donghnak ni lawng ah kan chim khawh te lai.Cred-Chan Thawng Lian


Vawlei Cung Bawlung Siangpahrang Messi Kongah Thawngpang Thar! - Chin Eleven News\nJune 3, 2021 Lianchin Thang Sport 0\nLionel Messi nih Bercelona a chauk tak lai lo tiah thawngpang a thang. Barcelona ah um rih dingin contract thar a tuah lai tiah media cheukhat nih an langhter. Barcelona ahhin Messi hi kum 2023 tiang contract thar tuah dingin an sawm tiah an chim i, hi an sawmnak hi Barcelona Captain nih a cohlang lai tiah an zumh.\nKum 33 a simi Messi nih nikum khan Barcelona hi chuahtak a timh cang nain Barcelona nih an rak tlaih. Cu caah Messi nih a umnak Barcelona hi a dawttuk caah, tazacuainak um ding cu a sia a rem lo caah Barcelona a rak um than kha a si.\nMessi hi tuthla ahhin Barca a contract a dih cang lai i, a duhnak poh ah a um kho ding a si cang nain Barca ah hin a um ko lai tiah an zumh i, culb dang caah kan hmuh kho rih men lai lo tiah an zumh ning cio a si rih.


Customer Service Information - Hakha | iowaworkforcedevelopment.gov - www\nCustomer Service Information - Hakha\nBiahalnak le na fian lo mi hna cu thil caw hmangtu bawmhnak petu (customer service) lei nih leh dingin timh cia an si. Zaangfah tein a tanglei hna kha thil caw hmangtu bawmhnak petu (customer service) lei nih an in pehtlai hlan ah zofel ta hmasa hna:\nTelephone: Hi namber hi 1-866-239-0843 hmehpiak law, a tlawmpal ah na chawnh duhmi thimnak cu na ngah colh lai. Chawnh na duhnak hmun na thim dih in, na chawnh duhnak lei pehtlaih piak na si lio ah hla-ringawn na theih chung lai. Na chawnh mi cu a changchang tein hngah a si caah tlawmpal ah riantuantu nih an in leh colh lai. Kan rammi nih an herhmi bawmchannak pek dingin timhcia kan si. A chelcaan ah cun phone a chawntu hna nih an kan pehtlaih tikah chawnh khawh a si lo ti bantuk asiloah “ na chawn lio mi cu aa manh lo” ti bantuk hna an tong lengmang tawn. Cucu kanmah lei pehtlaihnak tuanvo latu call center lei imanh lo kha si loin nangmah na hman mi phone lei a tlamtlin lo ruangah a si. Cucaah, a hnu ah na chawnh than asiloah phone a dang in chawnh khawh izuam.\nEmail: uiclaimshelp@iwd.iowa.gov A tanglei a herhmi hna vialte kha a caan tein tling tein an kuat a herh HRIMHRIM mi a si lai:\nNa min tling\nNa social security number a hnu lei bik 4 kha tial piak\nKan nih cu nawlnak a tuahtu pumpak asiloah rian ngeitu pumpak sin lawngah a herhmi thawngpang hna cu kan chim hna. Cucu zaangfah tein na kan theihthiam piak a herh. Cucaah, midang ai-awh in kan si ah ca na kan kuat a si ah cun, na herhmi thawngpang ti bantuk cu kan in let kho lai lo.\nEmail kha voikhat na ka kan kuat cang i kan in lehmi na hngak ahcun, zaangfah tein voihnih thum ti bantuk kuat kha na kan hrial piak lai.\nPumpak in tonnak: Ngandamnak lei Zung ( Department of Public Health) nih a thanhmi mibu he i hlatnak ah um timi ‘social distancing’ kha a tu lio cu a zulh lio a si. Cucaah, kan zung cu tonnak caan lak hnu lawng in ton asiloah ho dah na si timi fehternak ngei hnu lawng in ton khawh a si lai. Cucaah ho setdah na si timi fiang tein theih hngalhnak caah a herhmi catlap (documents) pawl kha hika here.in na kan kuat ding kha ruahnak pek kan in duh\nCOVID-19 (coronavirus) Purai le Riantuantu hna caah Caan Karlak Rian Ngei Lomi Hna Caah Tuahmi Aa-mah-khan bawmhnak (FAQs for Workers)\nCOVID-19 (Coronavirus) Purai le Rian Ngeitu hna caah Caan Karlak Rian Ngei Lomi Hna Caah Tuahmi Aa-mah-khan bawmhnak (FAQs for Employers)